MotoGP - WorldSBK - Magny Cours: Νικητής στον αγώνα Superpole ο Razgatlioglu\nΝέα 05/09/2021 - 14:25\nΟ Toprak Razgatlioglu (Pata Yamaha with Brixx WorldSBK) κατέκτησε την 2η νίκη του στον αγώνα superpole, μετά από τη χθεσινή νίκη στον 1ο αγώνα, στην πίστα του Magny-Cours όπου διεξάγεται ο γύρος της Γαλλίας του Motul WorldSBK. O Toprak πήρε την νίκη αφού κατάφερε να αντισταθεί στις επιθέσεις και στους 10 γύρους του αγώνα Superpole, του έτερου διεκδικητή του πρωταθλήματος Jonathan Rea (Kawasaki Racing Team WorldSBK).\nO Rea και ο Razgatlioglu οδήγησαν τον αγώνα από την εκκίνηση με τον Razgatlioglu να βρίσκεται στην 1η θέση από τον δεύτερο γύρο. Ο Rea συνέχισε να πιέζει και στη στροφή Imola του τελευταίου γύρου έκανε την κίνησή του και τον προσπέρασε, ο Toprak αντέδρασε άμεσα και στη 15η στροφή της πίστας πέρασε ξανά πρώτος και πήρε την καρό σημαία.\nΤρίτος, με διαφορά 5 δευτερόλεπτα, τερμάτισε ο Alex Lowes (Kawasaki Racing Team WorldSBK), που ανέβηκε στο βάθρο, πρώτη φορά από των αγώνα στο Donington Park, εξασφαλίζοντας και την εκκίνηση από την 1η σειρά στον 2ο αγώνα αργότερα σήμερα.\nΣτη 4 θέση τερμάτισε ο Ιταλός rookie Andrea Locatelli (Pata Yamaha with Brixx WorldSBK) στην 5η θέση τερμάτισε ο Scott Redding (Aruba.it Racing – Ducati) που σήμερα δείχνει να βρίσκει τον ρυθμό του. Την εξάδα, που συμπληρώνει τις 2 πρώτες σειρές στη γραμμή εκκίνησης του απογευματινού 2ου αγώνα, έκλεισε ο Michael van der Mark (BMW Motorrad WorldSBK Team).\nΟι πρώτοι εννέα αναβάτες του αγώνα Superpole\nΔείτε εδώ τα αναλυτικά αποτελέσματα του αγώνα Superpole\nO Razgatlioglu έχασε τη νίκη του Superpole Race


Runbeat Team 16:17 12-12-2021\nΤον πρώτο του Ευρωπαϊκό τίτλο σε ανώμαλο δρόμο και σε επίπεδο ανδρών κατέκτησε πριν από λίγο ο απίστευτος Jakob Ingebrigtsen, επιβεβαιώνοντας τον τίτλο του φαβορί για τη νίκη στον αγώνα των 10 χιλιομέτρων των ανδρών και ολοκληρώνοντας με ιδανικό τρόπο μία ήδη επιτυχημένη χρονιά.\nΣε έναν αγώνα γεμάτο με μεγάλα ονόματα, που τράβηξε όλα τα βλέμματα στο Δουβλίνο, ο νεαρός Νορβηγός αναδείχθηκε πρωταθλητής Ευρώπης με χρόνο 30:15. Ο Τούρκος Aras Kaya πήρε τη δεύτερη θέση με εξαιρετική εμφάνιση σε 30:29, ενώ ο κορυφαίος Γάλλος δρομέας ανωμάλου δρόμου, Jimmy Gressier ανέβηκε στο τρίτο σκαλί του βάθρου με επίδοση 30:34.\nΓάλλος τερμάτισε και στην τέταρτη θέση, με τον Hugo Hay να μην μένει πολύ πίσω από τον συμπατριώτη του, με χρόνο 30:38. Ο Michael Somers από το Βέλγιο έκοψε τη γραμμή του τερματισμού σε 30:38 επίσης και πήρε την 5η θέση στον αγώνα.\nΣτα 10 χιλιόμετρα των ανδρών δεν υπήρχαν Ελληνικές συμμετοχές, καθώς στην αποστολή της Εθνικής ομάδας που ταξίδεψε στο Δουβλίνο δεν υπήρχε κάποιος άνδρας της κατηγορίας.\nΔείτε εδώ όλα τα αποτελέσματα στα 10 χιλιόμετρα ανδρών.\nΟ τερματισμός του αγώνα, με τον Ingebrigtsen να παίρνει τη νίκη:\nTags: ΑΝΩΜΑΛΟ ΕΔΑΦΟΣ , ΕΥΡΩΠΑΪΚΟ ΠΡΩΤΑΘΛΗΜΑ , INGEBRIGTSEN


Η Air Moldova αναστέλλει όλες τις πτήσεις\nΗ Air Moldova βασίζεται στην κατανόηση των επιβατών. Οι τηλεφωνικές γραμμές είναι υπερφορτωμένες και οι κλήσεις θα απαντώνται αργά. Οι χειριστές τηλεφωνικών κέντρων θα παρέχουν όλη την απαραίτητη υποστήριξη και βοήθεια το συντομότερο δυνατό στον αριθμό τηλεφώνου 022-830-830.\nΑγαπητοί επιβάτες, εάν έχετε αγοράσει εισιτήρια για αυτήν την περίοδο, η Air Moldova σας προσφέρει τις ακόλουθες επιλογές:\nδωρεάν ανταλλαγή ημερομηνιών για τον ίδιο προορισμό έως τις 24 Οκτωβρίου 2020·\nεπιστροφή χρημάτων σύμφωνα με τους κανόνες του ναύλου του εισιτηρίου σας (για να μάθετε τους κανόνες του ναύλου, επικοινωνήστε με το πρακτορείο / τόπο αγοράς του εισιτηρίου).\nΔυστυχώς, η πανδημία με τον νέο κορωνοϊό εξαπλώνεται ραγδαία. Και οι κυβερνήσεις αναγκάζονται να λάβουν δρακόντεια μέτρα για να επιβραδύνουν την εξάπλωση του ιού COVID-19.\nCoronavirus: Η FlyOne αναστέλλει όλες τις εμπορικές πτήσεις


18o ΣΥΝΕΔΡΙΟ ΚΚΕ: ΚΟΡΦΙΑΤΗΣ, Ε. - Στο σοσιαλισμό η εργατική τάξη συμμετέχει στην εξουσία ή την ασκεί;\nΚΟΡΦΙΑΤΗΣ, Ε. - Στο σοσιαλισμό η εργατική τάξη συμμετέχει στην εξουσία ή την ασκεί;\nΜελετώντας τις θέσεις της ΚΕ για τον σοσιαλισμό, ανακάλεσα στη μνήμη μου δύο περιστατικά της ευρύτερης πολιτικής ζωής.\nΠεριστατικό 1ο: Το 1981, λίγες μέρες πριν αναλάβει τη διακυβέρνηση της χώρας το ΠΑΣΟΚ, βρέθηκα κάτω από ένα αεροπανό που έγραφε: «Ο λαός θέλει, το ΠΑΣΟΚ μπορεί». Επεξεργαζόμενος το παραπάνω σύνθημα, συνειδητοποίησα ότι ήταν διατυπωμένο αντίστροφα. Ακόμα και ένα κόμμα της κλασικής σοσιαλδημοκρατίας στο σύνθημά του θα έγραφε: «Το ΠΑΣΟΚ θέλει, ο λαός μπορεί». Διαπιστώνοντας ότι η διατύπωση που είχε το σύνθημα δεν ήταν τυχαία, αλλά διαπερνούσε τη λογική του ΠΑΣΟΚ, ήμουν βέβαιος για την πορεία που θα ακολουθούσε.\nΠεριστατικό 2ο: Στις αρχές της δεκαετίας του '80 σε μια θεατρική σκηνή είχε ανέβει μια παράσταση με τίτλο «Μπλε άλογα σε κόκκινο χορτάρι», η οποία αναφερόταν στα πρώτα χρόνια μετά την Οχτωβριανή Επανάσταση. Σε μία από τις σκηνές του έργου, συζητώντας ο Λένιν με μια συντρόφισσα, της θέτει το ερώτημα: Στη φράση «σοβιετική εξουσία» ποιο είναι το ουσιαστικό και ποιο είναι το επίθετο; Η συντρόφισσα απάντησε ότι το ουσιαστικό είναι η λέξη εξουσία και το επίθετο η λέξη σοβιετική. Ο Λένιν της επισήμανε ότι αυτό είναι σωστό γραμματικώς μόνο. Πολιτικά η σχέση είναι αντίστροφη. Το ουσιαστικό είναι η λέξη σοβιετική και το επίθετο η λέξη εξουσία.\nΟπως σωστά αναφέρεται στη θέση 38, «η επαναστατική εργατική εξουσία θα στηριχτεί στους θεσμούς που θα γεννήσει η επαναστατική πάλη της εργατικής τάξης και των συμμάχων της. Οι αστικοί κοινοβουλευτικοί θεσμοί θα αντικατασταθούν από τους νέους θεσμούς της εργατικής τάξης». Είναι γνωστό ότι τα σοβιέτ ήταν οι θεσμοί που γεννήθηκαν μέσα από την επαναστατική πάλη στη Ρωσία και αντικατέστησαν τους αστικούς κοινοβουλευτικούς θεσμούς.\nΕίναι κοινότοπο να αναφέρω ότι στην αστική Δημοκρατία, αποκτώντας ένα κόμμα την κοινοβουλευτική πλειοψηφία, δε διαχειρίζεται την εξουσία, αλλά τη διοίκηση. Η αστική τάξη δε συμμετέχει στην εξουσία, δεν τη μοιράζεται με το κυβερνών κόμμα. Η αστική τάξη έχει την εξουσία την οποία δε μοιράζεται με κανένα.\nΗ εξουσία της δεν τίθεται υπό αμφισβήτηση από τη μία ή την άλλη επιλογή των πολιτικών εκπροσώπων της.\nΕπομένως, είναι απλό πόρισμα της μαρξιστικής θεωρίας ότι ένα κόμμα που έχει την αντίληψη «ο λαός θέλει το κόμμα μπορεί», ακόμη και αν έχει καλές προθέσεις είναι καταδικασμένο να αποτύχει.\nΗ κοινοβουλευτική αστική δημοκρατία, θεσμοθετημένη από την αστική τάξη, είναι δομημένη έτσι ώστε να εξασφαλίζει την κυριαρχία της. Ο Λένιν ήξερε ότι η ανατροπή της αστικής τάξης δεν μπορούσε παρά να γίνει από νέους πολιτικούς θεσμούς, από θεσμούς δηλαδή που θα γεννούσε η ίδια η επαναστατική διαδικασία.\nΕτσι, όταν η ίδια η ζωή γέννησε τα σοβιέτ, οι κομμουνιστές μπήκαν μπροστά, οι μάζες αναγνώρισαν τον ηγετικό τους ρόλο και τους έβαλαν επικεφαλής.\nΘεωρώ ότι διατυπώνοντας ο Λένιν το σύνθημα «όλη η εξουσία στα σοβιέτ» δεν εννοούσε «όλη η εξουσία στο κόμμα».\nΜελετώντας τις θέσεις, μου γεννήθηκε το εξής σημαντικό, κατά τη γνώμη μου, ερώτημα, το οποίο οι θέσεις δεν το απαντούν: Πώς είναι δυνατόν η οικοδόμηση της σοσιαλιστικής κοινωνίας να επηρεάζεται σε τέτοιο βαθμό από τις αποφάσεις του κομμουνιστικού κόμματος; Σε κομματικό επίπεδο το ερώτημα είναι: Πώς είναι δυνατόν η λειτουργία του κόμματος να επηρεάζεται ολοκληρωτικά από την επικράτηση στα κομματικά όργανα της μίας ή της άλλης αντίληψης;\nΗ θέση, η οποία έχει εμφανιστεί πολλές φορές στον κομματικό Τύπο, ότι η επικράτηση της ομάδας Μπουχάριν ή Τρότσκι στην ηγεσία του ΚΚΣΕ θα είχε καταστροφικά αποτελέσματα για τη σοσιαλιστική οικοδόμηση, αποκαλύπτει ένα σημαντικό πρόβλημα που υπήρχε τόσο στη λειτουργία του κομμουνιστικού κόμματος όσο και της κομμουνιστικής κοινωνίας. Πρόβλημα στη λειτουργία του κόμματος, διότι υποδηλώνει ότι η κομματική ηγεσία μπορεί να επιβληθεί στην κομματική βάση. Πρόβλημα, επίσης, στη λειτουργία της δικτατορίας του προλεταριάτου: Τα κόμματα είναι ομάδες ατόμων που τα χαρακτηρίζει η κοινή ιδεολογία (εποικοδόμημα). Οι τάξεις είναι ομάδες ατόμων που τους χαρακτηρίζει η κοινή θέση στην παραγωγή (υλική βάση). Επομένως, δεν είναι δυνατόν ένα κόμμα να μπορεί να επιβληθεί σε μία τάξη, η οποία μάλιστα έχει την εξουσία.\nΘεωρώ ότι ένα από τα βασικά λάθη του ΚΚΣΕ ήταν η θεσμοθέτηση και νομική κατοχύρωση του καθοδηγητικού ρόλου του κομμουνιστικού κόμματος. Λίγο ως πολύ το σύνθημα ήταν: «Ο λαός θέλει το ΚΚΣΕ μπορεί». Τολμώ να διατυπώσω την εξής ακραία θέση: «Η εβδομηντάχρονη πορεία οικοδόμησης του σοσιαλισμού με τα θετικά και τα αρνητικά της ήταν αποτέλεσμα επιλογών του κομμουνιστικού κόμματος και όχι της εργατικής τάξης».\nΣυνδέοντας τα παραπάνω με το χρέος του ΚΚΕ να τεθεί επικεφαλής της σοσιαλιστικής οικοδόμησης στην Ελλάδα, θεωρώ ότι η άποψη που διατυπώνεται στην αρχή της θέσης 21 «Η εργατική τάξη συγκροτείται ως ηγετική δύναμη της νέας εξουσίας, πάνω από όλα με το κόμμα της» εγκυμονεί κινδύνους. Η εργατική τάξη συγκροτείται ως ηγετική δύναμη της νέας κοινωνίας με θεσμούς που θα δημιουργήσει η ίδια με την καθοδήγηση του κόμματός της. Η εργατική τάξη στη σοσιαλιστική κοινωνία δε συμμετέχει στην εξουσία ούτε ασκεί εργατικό έλεγχο. Η εργατική τάξη στη σοσιαλιστική κοινωνία έχει την εξουσία. Το κομμουνιστικό κόμμα καθοδηγεί την εργατική τάξη στην άσκηση της εξουσίας.\nΓνωρίζω πως η παραπάνω άποψη προβάλλει σχεδόν αιρετική. Αδυνατώντας να προβάλλω μια μορφοποιημένη θέση, για την υλοποίηση της παραπάνω άποψης, τολμώ τον εξής συλλογισμό:\nΟ επιστήμονας Μαρξ, παρά το γεγονός ότι έχει την εικόνα μιας εργατικής τάξης ιδεολογικά και μορφωτικά υποβαθμισμένης, δεν κάνει το λάθος να τη θεωρήσει συμμετέχουσα στην εξουσία, δεν αναφέρεται σε εργατικό έλεγχο. Καταλήγει στο μεγαλοφυές συμπέρασμα ότι η κατάκτηση της εξουσίας από την εργατική τάξη (και όχι από το κομμουνιστικό κόμμα) θα λύσει τη βασική αντίθεση της κοινωνίας, λύνοντας έτσι όλες τις δευτερεύουσες αντιθέσεις και απελευθερώνοντας ολόκληρη την κοινωνία.\nΔρ Φυσικης, Καθηγητής Μ. Ε.\nLabels: ΚΟΡΦΙΑΤΗΣ Ε.


1 ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΜΕΤΑΦΟΡΩΝ & ΕΠΙΚΟΙΝΩΝΙΩΝ ΕΠΙΤΡΟΠΗ ΔΙΕΡΕΥΝΗΣHΣ ΑΤΥΧΗΜΑΤΩΝ ΚΑΙ ΑΣΦΑΛΕΙΑΣ ΠΤΗΣΕΩΝ (ΕΔΑΑΠ) ΠΟΡΙΣΜΑ ΔΙΕΡΕΥΝΗΣΗΣ ΑΤΥΧΗΜΑΤΟΣ ΑΕΡΟΣΚΑΦΟΥΣ SX AAT ΣΤΟ ΑΕΡΟΔΡΟΜΙΟ ΠΑΧΗΣ, ΜΕΓΑΡΩΝ 24 ΝΟΕΜΒΡΙΟΥ /2008\n2 ΠΟΡΙΣΜΑ ΔΙΕΡΕΥΝΗΣΗΣ ΑΤΥΧΗΜΑΤΟΣ 07/2008 Ατύχημα αεροσκάφους SX-AAT στο αεροδρόμιο Πάχης, Μεγάρων την 24 Νοεμβρίου 2007 Η Διερεύνηση του συμβάντος διενεργήθηκε από την Επιτροπή Διερεύνησης Ατυχημάτων και Ασφάλειας Πτήσεων, σύμφωνα με: Το ΑΝΝΕΧ 13 Τον Νόμο 2912/2001 Την Ευρωπαϊκή Οδηγία 94/56 Ο μοναδικός σκοπός της διερεύνησης είναι η πρόληψη παρομοίων συμβάντων στο μέλλον. Η Επιτροπή Διερεύνησης Ατυχημάτων και Ασφάλειας Πτήσεων Πρόεδρος Κυβ/της Α. Τσολάκης Μέλη I. Κονδύλης Κυβερνήτης Γ. Κυριακόπουλος Δικηγόρος Η. Νικολαΐδης Κυβερνήτης Γ. Στύλιος Καθ. Πληροφορικής Γραμματέας: Ι. Παπαδόπουλος ii\n3 ΠΙΝΑΚΑΣ ΠΕΡΙΕΧΟΜΕΝΩΝ ΠΕΡΙΛΗΨΗ ΠΡΑΓΜΑΤΙΚΑ ΓΕΓΟΝΟΤΑ Ιστορικό της Πτήσης Τραυματισμοί Προσώπων Ζημιές Αεροσκάφους Άλλες Ζημιές Πληροφορίες Κυβερνήτη Πληροφορίες Αεροσκάφους Μετεωρολογικές Πληροφορίες Αεροναυτιλιακά Βοηθήματα Επικοινωνίες Πληροφορίες Αεροδρομίου Προσγείωσης Αποτυπωτές Στοιχείων Πτήσης (CVR, FDR) Πληροφορίες Συντριμμάτων και Πρόσκρουσης Ιατρικές και Παθολογικές Πληροφορίες Πυρκαγιά Διαδικασίες Επιβίωσης Δοκιμές και Έρευνες Οργανωτικές και Διοικητικές Πληροφορίες Συμπληρωματικές Πληροφορίες Χρήσιμη και Αποτελεσματική Τεχνική Διερεύνησης ΑΝΑΛΥΣΗ ΣΥΜΠΕΡΑΣΜΑΤΑ Διαπιστώσεις Αίτια iii\n4 ΕΚΜΕΤΑΛΛΕΥΟΜΕΝΟΣ : ΑΕΡΟΛΕΣΧΗ ΑΘΗΝΩΝ ΙΔΙΟΚΤΗΤΗΣ : ΑΕΡΟΛΕΣΧΗ ΑΘΗΝΩΝ ΚΑΤΑΣΚΕΥΑΣΤΗΣ : REIMS AVIATION CESSNA ΤΥΠΟΣ : CESSNA F172 M ΕΘΝΙΚΟΤΗΤΑ : ΕΛΛΗΝΙΚΗ ΣΤΟΙΧΕΙΑ ΝΗΟΛΟΓΗΣΗΣ : SX AAT ΤΟΠΟΣ ΑΤΥΧΗΜΑΤΟΣ : Αεροδρόμιο Μεγάρων (Πάχης) ΗΜΕΡΟΜΗΝΙΑ ΚΑΙ ΩΡΑ : , 13:45 ΣΗΜΕΙΩΣΗ : Οι αναφερόμενοι χρόνοι είναι τοπικοί Τοπική ώρα = UTC + 2h ΠΕΡΙΛΗΨΗ Το αεροσκάφος (α/φ) απογειώθηκε από το αεροδρόμιο Τατοΐου (Δεκέλειας) στις 13:20 h περίπου της , με σκοπό την πραγματοποίηση πτήσης αναψυχής προς το αεροδρόμιο (α/δ) Μεγάρων (Πάχης), με χειριστή άνδρα 43 ετών, έχοντας ως συνεπιβάτη και άλλο χειριστή άνδρα 46 ετών. Στις 13:40 h το α/φ προσγειώθηκε στον διάδρομο 26 του α/δ Μεγάρων. Το α/φ επιβράδυνε την ταχύτητά του, πήρε οδηγίες από τον Πύργο Ελέγχου Αεροδρομίου (ΠΕΑ) να κάνει επί του διαδρόμου στροφή 180º και να τον ελευθερώσει μέσω του τροχοδρόμου E, κατευθυνόμενος προς τον χώρο στάθμευσης των α/φ της Γενικής Αεροπορίας. Το α/φ κινούμενο επί του τροχοδρόμου E, εξετράπη της πορείας του προς τα δεξιά και ακινητοποιήθηκε μέσα σε παρακείμενη αποστραγγιστική τάφρο βάθους ενός μέτρου. Η Επιτροπή Διερεύνησης Ατυχημάτων και Ασφάλειας Πτήσεων, ενημερώθηκε στις 14:30 h της ίδιας ημέρας και με την ΕΔΑΑΠ/1655/ όρισε διερευνητή τον κ. Μπίστα Χρίστο, Επαγγελματία Χειριστή Διερευνητή και Μηχανικό α/φ, με σκοπό την σύνταξη σχεδίου πορίσματος του ατυχήματος και την κατάθεσή του στην ΕΔΑΑΠ. 1. ΠΡΑΓΜΑΤΙΚΑ ΓΕΓΟΝΟΤΑ 1.1 Ιστορικό της Πτήσης Στις 12:20 h περίπου της , προσήλθε στο α/δ Τατοΐου (Δεκέλειας) ο χειριστής (Κ1), με ένα συνεπιβάτη, επίσης χειριστή με μικρότερη από αυτόν πτητική εμπειρία, με σκοπό την πραγματοποίηση πτήσης αναψυχής, προς το α/δ Μεγάρων (Πάχης). 1\n5 Πριν από την πραγματοποίηση της πτήσης έγινε, κατάθεση Σχεδίου Πτήσης και Γενικού Δηλωτικού στον Π.Ε.Α Τατοΐου. Ο Κ1 αφού κατέθεσε το σχέδιο πτήσης, έλαβε τη μετεωρολογική ενημέρωση, στη συνέχεια έκανε εξωτερική επιθεώρηση του α/φ και τις προ-πτήσης προβλεπόμενες διαδικασίες. Κατόπιν ο Κ1 και ο συνεπιβάτης του, επιβιβάστηκαν στο α/φ. Ο Κ1 εκκίνησε τον κινητήρα, έλαβε την προβλεπόμενη άδεια από τον ΠΕΑ και τροχοδρόμησε στην αρχή του διαδρόμου 21. Εκεί έγινε η δοκιμή του κινητήρα και το α/φ απογειώθηκε, στις 13:20 h, με προορισμό το α/δ Μεγάρων. Κατά την τη πτήση το α/φ ανήλθε αρχικά στα ft και στην συνέχεια στα ft, σύμφωνα με την υπόδειξη του Π.Ε.Α Ελευσίνας. Οι καιρικές συνθήκες στην περιοχή ήταν σχετικά καλές. Η προσέγγιση στο το α/δ των Μεγάρων έγινε από ΒΑ και η π/γ έγινε στον διάδρομο 26. Μετά την π/γ το α/φ επιβράδυνε την ταχύτητά του και σύμφωνα με τις οδηγίες του Π.Ε.Α, πραγματοποίησε αριστερή στροφή 180 επί του διαδρόμου προκειμένου να τροχοδρομήση στο χώρο στάθμευσης α/φ μέσω του τροχοδρόμου Ε. Το α/φ εισήλθε στο Ε και τροχοδρόμησε επί αυτού δεξιά του κεντρικού του άξονα. Φωτογραφία 1 Στη συνέχεια το α/φ παρέκκλινε της πορείας του προς τα δεξιά και εξήλθε του τροχοδρόμου, με αποτέλεσμα να ακινητοποιηθεί σε παρακείμενη αποστραγγιστική τάφρο, διαγράφοντας στροφή σχεδόν κάθετη με τον τροχόδρομο. Η κίνηση του α/φ επί του τροχοδρόμου δημιούργησε ίχνη από τους τροχούς όπως φαίνονται στις φωτογραφίες 1 και 2. 2\n6 Φωτογραφία 2 Μετά την ακινητοποίηση του α/φ, ο Κ1 βοηθούμενος και από τον συνεπιβάτη του, πραγματοποίησε τις διαδικασίες κράτησης του κινητήρα, τοποθετώντας τους ηλεκτρικούς διακόπτες σε κλειστή θέση και βγήκαν από το α/φ με δικιές τους δυνάμεις. Ο συνεπιβάτης μέσω φορητού ασυρμάτου ενημέρωσε τον Π.Ε.Α για το ατύχημα. Ο Π.Ε.Α στις 13:45 h σήμανε συναγερμό και κινητοποιήθηκε η ομάδα διάσωσης ΣΩΤΗΡΙΑ. Στον τόπο του ατυχήματος προσήλθαν αντιμετώπιση πυρκαγιάς ή τραυματισμού, Πυροσβεστικό και Ασθενοφόρο όχημα, των οποίων δεν χρειάστηκε η επέμβαση. 1.2 Τραυματισμοί Προσώπων Από την πρόσκρουση του α/φ δεν προκλήθηκε κανένας τραυματισμός στους δύο επιβαίνοντες. Τραυματισμοί Πλήρωμα Επιβαίνοντες Άλλοι Σύνολο Θανάσιμοι Σοβαροί Ελαφροί / Ουδείς -- / 1 -- / 1 -- / / Ζημιές Αεροσκάφους Από τον εξωτερικό οπτικό έλεγχο, διαπιστώθηκαν οι παρακάτω ζημιές φωτογραφία 3) : (βλέπε 3\n7 Θραύση του ριναίου σκέλους του συστήματος π/γ στο κάτω άκρο του (ψαλίδι). Ελαφρές παραμορφώσεις στο κάτω κάλυμμα του κινητήρα. υπερβολική στρέβλωση του ενός πτερυγίου της έλικας. Από τη πρόσκρουση της έλικας στο έδαφος και την απότομη διακοπή της λειτουργίας του κινητήρα, πιθανόν να προξενήθηκαν και άλλες εσωτερικές ζημιές στον κινητήρα. Εικόνα Άλλες Ζημιές Ουδεμία 1.5 Πληροφορίες Κυβερνήτη Κυβερνήτης : Άνδρας, ηλικίας 43 ετών. Πτυχίο : Πτυχίο χειριστή ιδιωτικών αεροπλάνων ξηράς (JAA /SEP / SPA), με Α.Μ. GR που εκδόθηκε στις από την ΥΠΑ και είναι σε ισχύ μέχρι Π Ι Π : Σε ισχύ μέχρι Ικανότητες : Για μονοκινητήρια εμβολοφόρα αεροπλάνα ξηράς με απονομή στις και λήξη στις Ειδικότητες : Καμία. Πιστοποιητικό Υγείας : Κατηγορίας 2 που εκδόθηκε στις από τον GR/AME/ και είναι σε ισχύ μέχρι Πτυχίο Ραδ/φωνίας : Αρ. μητρώου R/T που χορηγήθηκε από την ΥΠΑ και είναι σε ισχύ μέχρι\n8 Πτητική εμπειρία : Σύνολο 80:30 ώρες πτήσης από τις οποίες οι 60:00 με εκπαιδευτές και αεροπλάνα ίδιας κατηγορίας. Οι 12:50 ώρες και 53 π/γ πραγματοποιήθηκαν στις τελευταίες 90 ημέρες, 03:15 ώρες και 15 π/γ τον τελευταίο μήνα, 01:00 ώρα και 5π/γ στις προηγούμενες 7 ημέρες και 00:00 ώρες στις προηγούμενες 24 ώρες. 1.6 Πληροφορίες Αεροσκάφους Κατασκευαστής : REIMS AVIATION CESSNA Τύπος : CESSNA 172 M Αριθμός σειράς : Έτος κατασκευής : 1975 Πιστοποιητικό Νηολόγησης με αυξ. Αρ. 735, Τόμος Η, σελίδα 24 ημερομηνία έκδοσης 5 Ιουνίου 2003 και στοιχεία SX-AAT. Πιστοποιητικό Πτητικής Ικανότητας (ΠΠΙ) αυξ. Αρ. 893 με ημερομηνία ανανέωσης και ισχύ μέχρι Άδεια Σταθμού α/φ με αρ. 787, έκδοσης και λήξη στις Το α/φ είναι εφοδιασμένο με δυο ασυρμάτους (COM/NAV), Transponder & ELT τα οποία είναι υποχρεωτικά για όλα τα α/φη Ελληνικού Νηολογίου σύμφωνα με το ΑΙΡ. Σύνολο ωρών σκάφους από κατασκευής : 4.597:30 Σύνολο ωρών από την τελευταία ετήσια επιθεώρηση : 239:25 Σύνολο ωρών λειτουργίας από την τελευταία 50ωρη επ/ση : 47: Κινητήρας Κατασκευαστής : LYCOMING Τύπος : O-320-E2D Αριθμός σειράς κατασκευαστή : RL A Σύνολο ωρών λειτουργίας από κατασκευής : 597:30 Σύνολο ωρών λειτουργίας από γενική επισκευή : 00:00 Ιπποδύναμη : 150 HP στις στροφές Η τοποθέτηση του κινητήρα στο α/φ έγινε στις στις 4.000:00 ώρες λειτουργίας του σκάφους Έλικα Κατασκευαστής : Mc CAULEY Τύπος (σταθερού βήματος) : 1C160/DTM/7553 Αριθμός σειράς : Σύνολο ωρών λειτουργίας από κατασκευής : 4.597:30 Σύνολο ωρών λειτουργίας από γενική επισκευή : 597:30 5\n9 Στις έγινε επανατοποθέτηση της ίδιας έλικας επί του α/φ μετά από την γενική επισκευή της Σύστημα πέδησης Σύμφωνα με το εγχειρίδιο λειτουργίας του α/φ (Airplane and systems descriptions, page 7-24, Brake System) αυτό είναι εξοπλισμένο με ένα μονού δίσκου, σύστημα πέδησης που ενεργοπείται υδραυλικά σε κάθε κύριο τροχό του συστήματος π/γ. Κάθε φρένο είναι συνδεδεμένο μέσω μίας γραμμής υδραυλικού με τον κύριο κύλινδρο που βρίσκεται πάνω στα ποδωστήρια του κυβερνήτη (Κ1) και του συγκυβερνήτη (Κ2). Το σύστημα λειτουργεί με την εφαρμογή πίεσης στο άνω μέρος του ζεύγους των ποδωστηρίων, τα οποία είναι συνδεδεμένα μεταξύ των. Όταν το α/φ είναι σταθμευμένο, υπάρχει η δυνατότητα εφαρμογής μόνιμης πέδησης, μέσω μιας χειρολαβής που βρίσκεται κάτω από τον πίνακα οργάνων, στην αριστερή πλευρά του θαλάμου διακυβέρνησης. Για την εφαρμογή της μόνιμης πέδησης στάθμευσης, πιέζεται το άνω τμήμα των ποδωστηρίων. Η χειρολαβή έλκεται και περιστρέφεται περί τον άξονά την κατά 90 προς τα κάτω. Για την επίτευξη μέγιστης διάρκειας ζωής του συστήματος πέδησης, επιβάλλεται επιμελής χρήση του ανωτέρω συστήματος κατά την διάρκεια της τροχοδρόμησης και της π/γ καθώς επίσης και πιστή εφαρμογή των προβλεπομένων, από τα οικεία εγχειρίδια όρων και συνθηκών συντήρησης. Μερικές από τις μορφές εκδήλωσης αποτυχίας του συστήματος πέδησης είναι : Σταδιακή υποχώρηση της ισχύως πέδησης μετά την άσκησή της. Θόρυβος ή εμπλοκή κατά την πέδηση. Ήπια αίσθηση της πέδησης. Ήπια ή σκληρή διαδρομή των ποδωστηρίων. Υπερβολική διαδρομή και ασθενής πέδηση. Εάν κάποιο από τα παραπάνω συμπτώματα εμφανισθεί, θα πρέπει να τύχει άμεσης αντιμετώπισης. Εάν κατά την διάρκεια της π/γ ή της τροχοδρόμησης, μειωθεί η δυνατότητα πέδησης, θα πρέπει να παύσει η ασκούμενη πίεση επί των ποδωστηρίων και να εφαρμοσθεί ξανά με μεγαλύτερη δύναμη. Εάν εμφανισθεί το φαινόμενο της υπερβολικής διαδρομής με ήπια αίσθηση πέδησης, συνιστάται η αλληλοδιάδοχη απελευθέρωση της πίεσης επί των ποδωστηρίων για να αυξηθεί η δύναμη πέδησης. Εάν κάποιο από τα δυο φρένα καταστεί ασθενές, πρέπει να χρησιμοποιηθεί το αντίθετο φρένο με φειδώ, εφαρμόζοντας ταυτόχρονα για όσο χρόνο απαιτείται και αντίθετο ποδωστήριο προκειμένου να επιτευχθεί η απαιτούμενη πέδηση και η επαναφορά του α/φ στην επιθυμητή πορεία. Για την έναρξη εφαρμογής της πέδησης, πρέπει απαραίτητα να μειωθούν στο ελάχιστο οι στροφές του κινητήρα. 6\n10 1.6.4 Συντήρηση Η συντήρηση του α/φ πραγματοποιείτο κανονικά σύμφωνα με την προβλεπόμενη διαδικασία (Τεχνική Οδηγία Υ.Π.Α / και τα εγχειρίδια συντήρησης των Κατασκευαστών (maintenance manuals), από την ημερομηνία εισαγωγής του α/φ στην Ελλάδα και μέχρι την ημέρα του ατυχήματος. Οι προβλεπόμενες τακτικές και οι ετήσιες επιθεωρήσεις, για την ανανέωση του Πιστοποιητικού Πτητικής Ικανότητας, είχαν εκτελεσθεί κανονικά. Η τελευταία ανανέωση ισχύος του ΠΠΙ είχε γίνει στις , η τελευταία επιθεώρηση 50 ωρών έγινε στις σε ώρες σκάφους 4.550:00 και η τελευταία επιθεώρηση 100 ωρών είχε γίνει στις σε ώρες σκάφους 4.500:00, σύμφωνα με τις οδηγίες της ΥΠΑ και τις απαιτήσεις των Κατασκευαστών καθώς και η εφαρμογή των υποχρεωτικών S/B s & AD s. Το α/φ λειτούργησε μετά την τελευταία επιθεώρηση και μέχρι την ημέρα του ατυχήματος 47:30 ώρες. Ο κινητήρας τοποθετήθηκε στο α/φ στις σε ώρες χρήσης σκάφους 4.000:00, με 00:00 ώρες από κατασκευής του και λειτούργησε από την τοποθέτησή του 597:30 ώρες. Η έλικα αφαιρέθηκε για να υποστεί γενική επισκευή και επανατοποθετήθηκε επί του α/φ στις , σε ώρες χρήσης σκάφους 4.000:00 και λειτούργησε 597:30 ώρες μέχρι την ημέρα του ατυχήματος. 1.7 Μετεωρολογικές Πληροφορίες Σύμφωνα με τα στοιχεία που προσκομίσθηκαν από την Μετεωρολογική Υπηρεσία του α/δ Μεγάρων, οι καιρικές συνθήκες στην περιοχή την ώρα του ατυχήματος, ήταν: άνεμος μεταβλητής διεύθυνσης εντάσης 3 κόμβων (kts), ικανοποιητική ορατότητα, ελαφρά νέφωση στα 2.000ft, θερμοκρασία 18 C, σημείο δρόσου 12 C, βαρομετρική πίεση 1023 hpa. 1.8 Αεροναυτιλιακά Βοηθήματα Δεν έχει εφαρμογή. 1.9 Επικοινωνίες Όλες οι συνομιλίες μεταξύ του α/φ και του Πύργου Ελέγχου, έγιναν μέσα από την συχνότητα VHF 123,500 MHz. 7\n11 1.10 Πληροφορίες Αεροδρομίου Προσγείωσης Το α/δ Πάχης Μεγάρων ανήκει στην Αεροπορία Στρατού, και χρησιμοποιείται παράλληλα από την Υπηρεσία Πολιτικής Αεροπορίας, για α/φ Γενικής Αεροπορίας. Είναι ελεγχόμενο, διαθέτει Πύργο Ελέγχου και Μετεωρολογικό Σταθμό Τα στοιχεία του είναι:, σημείο αναφοράς Β 37º58 53 και Α 23º21 58, ύψος αεροδρομίου 12 ft από τη μέση στάθμη θαλάσσης (μ.σ.θ.), διεύθυνση διαδρόμου 08/26, με διαστάσεις 1.205m x 38m, και επιφάνεια καλυμμένη με άσφαλτο. Κατά το μήκος του υπάρχουν δύο ζώνες ασφαλείας. Στις αρχές των διαδρόμων υπάρχουν ανεμούρια. Το α/δ βρίσκεται μέσα στην τερματική περιοχή του α/δ των Αθηνών και υπάρχουν δημοσιευμένες διαδικασίες για τις πτήσεις όψης. Το α/δ διαθέτει εξοπλισμό και μέσα αντιμετώπισης εκτάκτων αναγκών, Νοσοκομειακό και Πυροσβεστικό όχημα, και τον απαραίτητο πυροσβεστικό εξοπλισμό που προβλέπεται για την λειτουργία του Στο α/δ υπάρχει έντονη πτητική δραστηριότητα ελικοπτέρων, αεροσκαφών και πραγματοποιούνται ρήψεις αλεξιπτωτιστών Αποτυπωτές Πτήσης (CVR, FDR) Δεν έχει εφαρμογή 1.12 Πληροφορίες Συντριμμάτων και Πρόσκρουσης Μετά την πρόσκρουση του α/φ στην παρακείμενη του τροχοδρόμου τάφρο τούτο παρέμεινε ακινητοποιημένο εντός της τάφρου, χωρίς να αφήσει άλλα συντρίμματα Ιατρικές και Παθολογικές Πληροφορίες Ο Κ1του α/φ και ο συνεπιβάτης του δεν τραυματίσθηκαν, και εξήλθαν του α/φ με τις ίδιες τους δυνάμεις Πυρκαγιά Δεν εκδηλώθηκε πυρκαγιά Διαδικασίες Επιβίωσης Εκ μέρους του Κ1, βοηθούμενου από τον συνεπιβάτη, έγιναν οι απαραίτητες ενέργειες και οι προβλεπόμενες διαδικασίες για την κράτηση του κινητήρα, με την τοποθέτηση των ηλεκτρικών διακοπτών στην θέση κλειστή "Off". Ο Κ1 και ο συνεπιβάτης του, εγκατέλειψαν το α/φ με ίδιες δυνάμεις και παρέμειναν στον χώρο, αφού προηγουμένως διαπίστωσαν ότι δεν υπάρχει περίπτωση εκδήλωσης πυρκαγιάς. 8\n12 1.16 Δοκιμές και Έρευνες Μετά το ατύχημα, το σύστημα πέδησης επιθεωρήθηκε λεπτομερώς για καλή λειτουργία, χωρίς να εντοπισθεί καμία διαρροή ή έλλειψη υδραυλικού υγρού, ούτε φθορά στα τακάκια του συστήματος πέδησης. Το σύστημα πέδησης βρέθηκε να λειτουργεί και να αποδίδει ικανοποιητικά Οργανωτικές και Διοικητικές Πληροφορίες Η Αερολέσχη Αθηνών είναι Αεραθλητικό Σωματείο μη κερδοσκοπικού χαρακτήρα με έδρα την Αθήνα, επί της οδού Λυκούργου 9, Τ.Κ , είναι μέλος της ΕΛ.Α.Ο. με κωδικό αριθμό σωματείου 102 και έχει Αεραθλητική αναγνώριση από την Γ.Γ.Α. με αριθμό ΚΞ 75. Η Αερολέσχη έχει άδεια λειτουργίας σχολής εκπαίδευσης χειριστών αεροπλάνων, εξασφαλίζοντας κάθε φορά την απαραίτητη έγκριση της ΥΠΑ. Διαθέτει κτιριακές εγκαταστάσεις (υπόστεγο, αίθουσα διδασκαλίας, εντευκτήριο και γραφείο) καθώς και τα απαραίτητα υλικά και ανταλλακτικά για την υποστήριξη των πτήσεων και την συντήρηση των πτητικών μέσων, εντός του αεροδρομίου της Δεκέλειας στο Τατόι. Για την εκπαίδευση των χειριστών, διαθέτει αίθουσες διδασκαλίας και εκπαιδευτικό υλικό. Σκοποί της ύπαρξης της Αερολέσχης είναι: η ανάπτυξη και διάδοση της Αεραθλητικής ιδέας, η εκπαίδευση νέων χειριστών, η διάθεση των α/φ στα μέλη της για την συντήρηση των πτυχίων τους και η συμμετοχή των σε Αεραθλητικές εκδηλώσεις και αγώνες Συμπληρωματικές Πληροφορίες Καταθέσεις Σύμφωνα με την κατάθεση του Κ1: Κατά την πτήση παρουσιάστηκε πρόβλημα στις επικοινωνίες του α/φ, με όλους τους επίγειους σταθμούς (ασθενής λήψη), με αποτέλεσμα την επανάληψη των κλήσεων και τελικά την κατάργηση της χρήσης των ακουστικών και χρήση των μεγαφώνων του α/φ. Λόγω της χαμηλής ορατότητας πλησίασε το α/δ των Μεγάρων αρκετά και έπρεπε να κατέλθη με μεγάλο βαθμό καθόδου. Κατά το στάδιο τη προσγείωσης υπήρχε πλάγιος άνεμος από αριστερά και έκανε συνεχείς διορθώσεις. Η π/γ ήταν ομαλή και η ταχύτητα του α/φ ελλατώθηκε κατόπιν επιτυχούς εφαρμογής πέδησης. Η στροφή 180 επί του διαδρόμου πραγματοποιήθηκε ομαλά εφαρμόζοντας το αριστερό φρένο. 9\n13 Στη συνέχεια της τροχοδρόμησης, αύξησε τη ταχύτητα σε μεγαλύτερη της προβλεπόμενης, για να ελευθερώσει συντομότερα, τον διάδρομο, χωρίς να του έχει ζητηθεί κάτι ανάλογο. Πριν εισέλθει στο τροχόδρομο Ε εφάρμοσε πέδηση. Τα φρένα ανταποκρίθηκαν και το α/φ μείωσε ταχύτητα κανονικά. Στη προσπάθειά του να στρέψει δεξιά το α/φ και να εισέλθει στο τροχόδρομο Ε, που οδηγούσε στο χώρο στάθμευσης των α/φ Γενικής Αεροπορίας, πίεσε το δεξιό φρένο. Ο Κ1 αισθάνθηκε, ότι αυτό δεν ανταποκρινόταν, καθόλου από την πίεση που εξασκούσε και το α/φ δεν έστρεφε δεξιά. Μετά από συνεχή πίεση τελικά το σύστημα πέδησης ανταποκρίθηκε και το α/φ έστριψε δεξιά. Το α/φ αρχικά, ευθυγραμμίστηκε με τον κεντρικό άξονα του τροχοδρόμου, αλλά παρουσίασε ελαφρά εκτροπή προς τα δεξιά, την οποία προσπάθησε να διωρθώσει με εφαρμογή ήπιας πέδησης του αριστερού τροχού. Στη συνέχεια, καθώς η εκτροπή προς τα δεξιά αυξανόταν αύξησε τη πίεση στο αριστερό φρένο και αισθάνθηκε ότι το αριστερό του πόδι είχει τερματίσει στο πάτωμα του θαλάμου διακυβέρνησης ενώ το αεροπλάνο δεν είχει καμία αντίδραση προς τα αριστερά. Σήκωσε το πόδι του ξαναπάτησε το αριστερό φρένο και εκείνη τη στιγμή αισθάνθηκε το αεροπλάνο να εκτρέπεται τελείως δεξιά χωρίς να έχει κανένα έλεγχο πάνω σε αυτό. Το αριστερό του πόδι παρέμεινε επάνω στο αριστερό φρένο ενώ το αεροπλάνο συνέχισε την πορεία του εκτός τροχοδρόμου. Σύμφωνα με τη κατάθεση του συνεπιβάτη, μετά την αναστροφή του α/φ επί του διαδρόμου η τροχοδρόμηση έγινε με ταχύτητα μεγαλύτερη της προβλεπομένης (περίπου 20 κόμβους και 1800 στροφές) και συνέστησε στον Κ1 να την μειώσει, πράγμα το οποίο τούτος έπραξε. Κατά τη τροχοδρόμηση επίσης παρατήρησε ότι ο Κ1 έτεινε να εξέλθει σε προηγούμενο του Ε συνδετήριο, που οδηγούσε σε χώρο στάθμευσης στρατιωτικών ελικοπτέρων. Τότε παρενέβει και του υπέδειξε ότι ο σωστός συνδετήριος είναι ο επόμενος. Η είσοδος στον τροχόδρομο Ε έγινε δεξιά του κεντρικού άξονα και σε απόσταση 5 περίπου μέτρων από αυτόν. Στο σημείο αυτό ο Κ1 είπε τη φράση «δεν στρίβει δεξιά το α/φ», πράγμα που φάνηκε στον συνεπιβάτη περίεργο αφού δεν είχε διαπιστώσει καμμιά απώλεια ελέγχου αλλά και η στροφή ήταν ποιο κλειστή από τη προβλεπόμενη. Στη συνέχεια ο Κ1 ξαναείπε «δεν ακούει δεξιά», τότε ο συνεπιβάτης κοίταξε προς τη δεξιά πλευρά του α/φ, δεν παρατήρησε κάτι το ιδιαίτερο και αμέσως μετά το αεροπλάνο εξετράπει δεξιά με αποτέλεσμα να εξέλθει του τροχοδρόμου. Επίσης κατέθεσε ότι υπήρχε νευρικότητα στις ενέργειες του Κ1 η οποία δημιουργήθηκε λόγω των κακών επικοινωνιών και του αυξημένου φόρτου, «κατά τη κάθοδο και προσέγγιση» Χρήσιμη και Αποτελεσματική Τεχνική Διερεύνησης. Δεν έχει εφαρμογή. 10\n14 2. ΑΝΑΛΥΣΗ Κατά τη διάρκεια της πτήσης δεν λειτούργησε το σύστημα επικοινωνίας με τον ΠΕΑ. Έτσι ο Κ1 είχε επιπλέον φόρτο εργασίας τον οποίο μοιράστηκε με τον συνεπιβαίνοντα ο οποίος γνώριζε ραδιο-τηλεπικοινωνίες, επειδή ήταν και ο ίδιος κάτοχος πτυχίου χειριστού. Δεδομένης της μικρής πτητικής πείρας του Κ1 και επειδή πιθανόν να μην είχε κατά το παρελθόν αντιμετωπίσει αντίστοιχο πρόβλημα, όπως αυτό που αντιμετώπισε κατά τη διάρκεια της πτήσης, ενδεχομένως να τον απασχολούσε και να ενεργούσε υπό πίεση. Το ότι α/φ βρέθηκε σε υψηλή θέση για κατευθείαν προσγείωση στο α/δ προορισμού, λόγω χαμηλής ορατότητας, πιθανόν να συνέβαλε στη αύξηση της πίεσης. Μετά την προσγείωσή του α/φ ο Κ1 φαίνεται να επιθυμούσε να συντομεύσει τη παραμονή επί του διαδρόμου, χωρίς αυτό να του έχει ζητηθεί, και η ταχύτητα τροχοδρόμησης ήταν υψηλότερη της κανονικής. Η επίσπευση απο τον Κ1 της τροχοδρόμησης, δεν ήταν αναγκαία, διότι αφ ενός μεν ουδείς εζήτησε κάτι ανάλογο, αφετέρου δεν υπήρχε άλλη κυκλοφορία στη περιοχή του αεροδρομίου. Αυτή η ενέργεια του Κ1 δεν μπορεί να εξηγηθεί παρά μόνο απο λόγους είτε συνήθειας είτε διότι ο Κ1 πιεζόταν και επιθυμούσε να περατώσει το ταξίδι του το συντομότερο δυνατόν. Σε αυτό το χρονικό σημείο η διαδικασία λήψης φαίνεται ότι δεν εκτελέσθηκε με ήρεμο και αποτελεσματικό τρόπο αλλά κάτω από καθεστώς πίεσης λόγω του άγχους και συνεπώς με πιθανότητα λάθους. Το γεγονός ότι ο Κ1 έτεινε να εξέλθει από τον εν χρήσει διάδρομο μέσω τροχοδρόμου ο οποίος οδηγεί σε στρατιωτικό χώρο στάθμευσης, είναι ένα ακόμη σοιχείο που επιβεβαιώνει ότι ενεργούσε υπό πίεση. Η ενέργεια αυτή αποδεικνύει ότι η απόφαση αυτή ελήφθη με ταχύτητα υπο συνθήκες άγχους και χωρίς να έχει προηγηθεί η απαιτούμενη για τις σχετικές περιστάσεις προγραμματισμένη και οργανωμένη σκέψη. Στο σημείο πριν την έξοδο από το διάδρομο και την είσοδο του α/φ στον τροχόδρομο Ε, ο Κ1 ανέφερε ότι δεν υπήρχε κανένα πρόβλημα στα φρένα και επίσης ότι το σύστημα πέδησης και το α/φ ανταποκρίθηκαν όπως θα περίμενε. Έτσι η ταχύτητα τροχοδρόμησης μειώθηκε κανονικά. Επίσης ο Κ1 ανέφερε ότι όταν επρόκειτο να στρίψει δεξιά, προς τον τροχόδρομο Ε, εφάρμοσε πέδηση μόνο στο δεξιό φρένο, αυτό δεν ανταποκρίθηκε καθόλου και το α/φ δεν επιβράδυνε περαιτέρω ούτε έστριψε δεξιά. Αυτό σημαίνει ότι το α/φ έπρεπε να συνεχίσει την ευθεία πορεία του επί του διαδρόμου και ότι το σύστημα πέδησης δεν λειτούργησε ενώ είχε λειτουργήσει κανονικά πριν από ελάχιστα δευτερόλεπτα. Για να συμβεί κάτι τέτοιο θα έπρεπε τη συγκεκριμμένη στιγμή το σύστημα πέδησης να σταμάτησε να λειτουργεί. Επίσης στη περίπτωση που δεν επιβράδυνε το α/φ, αυτό θα έπρεπε να συνεχίσει επί του διαδρόμου και να περάσει την έξοδο προς τον τροχόδρομο Ε. Το α/φ θα έπρεπε, στην συνέχεια, για να επιστρέψει προς το τροχόδρομο Ε, να πραγματοποιήσει στροφή 180, επί του διαδρόμου. Όμως από τα στοιχεία που προέκυψαν από την διερεύνηση, δεν υπάρχουν αποδείξεις για να υποστηρίζουν κάτι αντίστοιχο. Ο Κ1 επίσης αναφέρει ότι μετά από λίγο το σύστημα πέδησης λειτούργησε και το α/φ εισήλθε στο τροχόδρομο Ε. Στην συνέχεια αναφέρει ότι μετά την είσοδό του στο τροχόδρομο το α/φ ευθυγραμμίστηκε με τον κεντρικό άξονα του τροχοδρόμου και όταν παρουσιάστηκε 11\n15 ελαφρά εκτροπή προς τα δεξιά εφάρμοσε αριστερή πέδηση, η οποία δεν λειτούργησε καθόλου. Βλέποντας ότι το α/φ εκτρέπεται προς τα δεξιά, προσπάθησε να διορθώσει πιέζοντας ελαφρά, αρχικά, το αριστερό φρένο. Η αριστερή πέδηση όπως αναφέρει δεν λειτούργησε καθόλου. Καθώς η εκτροπή προς τα δεξιά συνεχιζόταν, η πίεση στο αριστερό φρένο αυξανόταν μέχρις ότου ο Κ1 αισθάνθηκε ότι το αριστερό φρένο ήταν πλήρως και μέχρι το όριό του πιεσμένο. Ο Κ1 παρ όλον ότι εφάρμοσε αριστερή πέδηση, όσο περισσότερη του επιτρεπόταν, το α/φ δεν ανταποκρινόταν. Επίσης, όπως αναφέρει, προσπάθησε να εφαρμόσει επαναλαμβανόμενη πέδηση αριστερά άλλα σε αυτή του τη προσπάθεια το α/φ έστριψε απότομα δεξιά και εξήλθε του τροχοδρόμου. Από τις καταθέσεις και των δυο επιβαινόντων δεν προκύπτει να έγινε προσπάθεια χρήσης αντίθετου ποδωστηρίου, χρήση των πηδαλίων κλήσης καθώς και μείωση των στροφών του κινητήρα όπως προβλέπεται στο εγχειρίδιο λειτουργίας του α/φ. (σελίδα 34 Taxiing Diagram) για τη τροχοδρόμηση. Από την κατάθεση του συνεπιβάτη και τις φωτογραφίες που ελήφθησαν μετά το ατύχημα προκύπτει ότι το α/φ τροχοδρομούσε στο δεξιό ήμισυ του τροχοδρόμου Ε τα δε ίχνη των ελαστικών επιβεβαιώνουν τη περίπου ομοιόμορφη πέδηση και στους δύο τροχούς. Από την επιθεώρηση του συστήματος πέδησης δεν βρέθηκε κανένα σφάλμα και το σύστημα βρέθηκε να λειτουργεί αποτελεσματικά. Στο εγχειρίδιο λειτουργίας του α/φ, περιγράφονται οι πιθανότητες στιγμιαίας αστοχίας του συστήματος πέδησης καθώς και οι τρόποι αντιμετώπισής των. Ο χειριστής έκανε χρήση του συστήματος πέδησης πολλές φορές κατά την τροχοδρόμηση πριν από την α/γ και μετά την π/γ, χωρίς να εντοπίσει κάποια ουσιαστική δυσλειτουργία του συστήματος. Η αποτυχία ή η δυσλειτουργία του συστήματος πέδησης δεν συμβαίνει απότομα χωρίς κάποιο άλλο σύμπτωμα, εκτός εάν οι χειριστές γνώριζαν ότι υπήρχαν τέτοιες ενδείξεις και εδέχθησαν να πραγματοποιήσουν τη πτήση. Κάτι τέτοιο πρέπει να αποκλειστεί διότι δεν προέκυψε από τη διερεύνηση. Από τα ανωτέρω προκύπτει ότι το σύστημα πέδησης του α/φ λειτουργούσε ικανοποιητικά και η εκτροπή του α/φ ωφείλεται στις ενέγειες του Κ1, που ενεργούσε κάτω από καθεστώς πίεσης. 3. ΣΥΜΠΕΡΑΣΜΑΤΑ 3.1 Διαπιστώσεις Το α/φ ανήκει στην Κατηγορία Β Ομάδας (α) Κανονικό Αεροπλάνο κατάλληλο για σκοπούς Γενικής Αεροπορίας Πρώτη έκδοση Νηολογίου αυξ. Αρ. 735 στις Το α/φ είχε σε ισχύ το Πιστοποιητικό Πτητικής Ικανότητας. Η πρώτη έκδοση του Π.Π.Ι. με αυξ. αρ. 893 έγινε στις Από την πρώτη έκδοση και μέχρι την ημέρα του ατυχήματος ανανεωνόταν κανονικά με τελευταία ανανέωση στις και λήξη στις\n16 3.1.4 Η συντήρηση του α/φ γινόταν κανονικά από εξουσιοδοτημένο πτυχιούχο μηχανικό, σύμφωνα με τις Τεχνικές Οδηγίες της ΥΠΑ και τα εγχειρίδια συντήρησης των κατασκευαστών. Η τελευταία επιθεώρηση 50 ωρών έγινε στις σε ώρες σκάφους 4.550:00 και η τελευταία επιθεώρηση 100 ωρών είχε γίνει στις σε ώρες σκάφους 4.500:00. Δεν εκκρεμούσε η εφαρμογή καμιάς εκ των υποχρεωτικών S/B s & AD s. Το α/φ λειτούργησε μετά την τελευταία επιθεώρηση και μέχρι την ημέρα του ατυχήματος 47:30 ώρες Η ζυγοστάθμιση του α/φ έγινε από εξουσιοδοτημένο πτυχιούχο μηχανικό της ΥΠΑ στις σε ώρες λειτουργίας 3.058: Η Άδεια Σταθμού του α/φ με αυξ.αρ.787 είχε εκδοθεί στις και είναι σε ισχύ μέχρι Επίσης το α/φ είναι εφοδιασμένο με Transponder και ELT Το α/φ ήταν ασφαλισμένο για ίδιες ζημίες, ζημιές προς τρίτους, κάλυψη του χειριστή και τριών επιβατών από μέχρι στην Ασφαλιστική Εταιρεία AVIATION RISK SERVICES με αριθμό συμβολαίου A7F Ο Κ1 κάλυπτε τις Νομοθετικές απαιτήσεις της ΥΠΑ ως προς τα πτυχία του και είχε σε ισχύ Πιστοποιητικό Υγείας μέχρι και ανανεωμένο Πτυχίο σε ισχύ μέχρι Σύμφωνα με την κατάθεση του συνεπιβάτη το α/φ τροχοδρομούσε με μεγάλη ταχύτητα και αυξημένες στροφές στον κινητήρα με αποτέλεσμα αυτός να παρέμβει και να υποδείξει την μείωση της ταχύτητας.. Επίσης το α/φ τροχοδρομούσε στο δεξιό ήμισυ του διαδρόμου, αλλά και του τροχοδρόμου Δεν ακολουθήθηκε η σωστή διαδικασία τροχοδρόμησης και η τροχοδρόμηση έγινε στο δεξιό ήμισυ του διαδρόμου και του τροχοδρόμου. Επίσης δεν έγινε ορθή χρήση αντίθετων ποδοστηρίων Ο αυξημένος φόρτος που προκλήθηκε από το πρόβλημα των επικοινωνιών και της ταχείας καθόδου για π/γ, συνέβαλλαν στην βεβιασμένη τροχοδρόμηση με υψηλά στοιχεία ισχύος του κινητήρα, για ταχεία ελευθέρωση του διαδρόμου όπως ο Κ1 θεωρούσε οτι ήταν υποχρεωμένος να πράξει, χωρίς να του έχει ζητηθεί κάτι τέτοιο Κατά την επιθεώρηση του συστήματος πέδησης μετά το ατύχημα, το σύστημα βρέθηκε να λειτουργεί αποτελεσματικά, χωρίς υπερβολική φθορά στα «τακάκια» και χωρίς καμία διαρροή υδραυλικού υγρού Κατά την επιθεώρηση μετά το ατύχημα ο μοχλός ισχύος του κινητήρα βρέθηκε στο μέσον της διαδρομής. 13\n17 3.2 Αίτια Μη σωστή διαδικασία τροχοδρόμησης και μη σωστή χρήση του συστήματος πέδησης. Αθήνα, 09 Ιούλιου 2008 Ο ΠΡΟΕΔΡΟΣ Ακριβός Τσολάκης ΤΑ ΜΕΛΗ Ι. Κονδύλης Ακριβές Αντίγραφο Ο ΓΡΑΜΜΑΤΕΑΣ Γ. Κυριακόπουλος Η. Νικολαΐδης Ι. Παπαδόπουλος Γ. Στύλιος 14


ΣΥΓΚΛΟΝΙΣΤΙΚΕΣ ΕΞΕΛΙΞΕΙΣ ΣΤΗΝ ΤΡΑΓΩΔΙΑ ΤΗΣ ΜΑΛΑΙΣΙΑΣ\nΝέες συγκλονιστικές εξελίξεις για το μαλαισιανό αεροσκάφος που εξαφανίστηκε στον Ινδικό ωκεανό, παίρνοντας μαζί του 239 ανθρώπινες ψυχές.\nΤο αεροσκάφος Boeing 777, με 239 επιβαίνοντες, εξαφανίστηκε ενώ εκτελούσε την πτήση Κουάλα Λουμπούρ-Πεκίνο στις 8 Μαρτίου του 2014. Ωστόσο οι έρευνες δεν είχαν κανένα αποτέλεσμα και πλέον όπως ανακοίνωσε η ομάδα ερευνών το τελικό πόρισμα για την εξαφάνιση της πτήσης MH370 της Malaysia Airlines θα δημοσιοποιηθεί τους επόμενους μήνες.\n«Με τα συντρίμμια του αεροσκάφους και τους καταγραφείς πτήσης να μην έχουν ακόμα βρεθεί, υπάρχει σημαντική έλλειψη βασικών στοιχείων», που θα καθορίσουν για ποιο λόγο το αεροσκάφος παρέκκλινε της προγραμματισμένης πορείας του, σύμφωνα με την ανακοίνωση.\nΑφού ερεύνησαν πάνω από 120.000 τετραγωνικά χιλιόμετρα στο νότιο Ινδικό Ωκεανό, οι τρεις βασικές χώρες που συμμετείχαν στις έρευνες, η Μαλαισία, η Κίνα και η Αυστραλία, ανέστειλαν την επιχείρηση στις 17 Ιανουαρίου, η οποία δεν θα ξεκινήσει εκ νέου αν δεν ανακύψουν αξιόπιστες νέες πληροφορίες.\nΠριν μερικούς μήνες βρέθηκε ένα κομμάτι του αεροσκάφους αρκετά μεγάλο στις Κομόρες νήσους.\nΠρίν από περίπου 4 – 5 μέρες ανακοινώθηκε ότι ψαράδες βρήκαν ένα μικρότερο κομμάτι 1,20 χ 80 που κατά πάσα πιθανότητα ανήκει και αυτό στο χαμένο αεροσκάφος, όπως επιβεβαιωμένα ανήκει και το πρώτο κομμάτι.\nΤρία ολόκληρα χρόνια έχουν περάσει και ακόμα δεν υπάρχει ίχνος της μοιραίας πτήσης MH370 της Malaysia Airlines.\nΈνα από τα σενάρια που κυκλοφορούν θέλει το αεροσκάφος, αφού έκανε το πρώτο τσέκ πόιντ με τον πύργο ελέγχου της ινδονήσιας, μετά δεν ακολούθησε τον "νότιο" διάδρομο, όπου γίνονταν επί σειρά ημερών και οι έρευνες, αλλά πέταξε προς το Βορρά, "κρυμμένο" πίσω από το σήμα που εξέπεμπε η πτήση 68 της Singapore Airlines, η οποία αναχώρησε από τη Σιγκαπούρη και είχε προορισμό τη Βαρκελώνη.\nΑφού λοιπόν κατάφερε να περάσει απαρατήρητο από τα ραντάρ, σύμφωνα με αυτή τη θεωρία, ο πιλότος έστριψε επίτηδες με προορισμό το νησάκι Ντιέγκο Γκαρσία, μια μικρή Ατόλη η οποία όμως είναι η ποιό σημαντική Αμερικανική βάση στον κόσμο.\nΊσως μια παρακινδυνευμένη αποστολή από τον πιλότο του αεροσκάφους γιατί ο «στόχος» ήταν ένας από τους καλύτερα φυλασσόμενους στον κόσμο.\nΜε τη σκέψη στο μυαλό του πιλότου ότι από τη βάση δεν θα τολμούσαν να καταρρίψουν ένα αεροπλάνο με 239 επιβάτες ακολούθησε τη μοιραία πορεία, χωρίς όμως να υπολογίσει την αντίδραση των ανθρώπων της βάσης.\nΕδώ, δεν πρέπει να ξεχνάμε και τις καταρρίψεις και άλλων επιβατικών αεροπλάνων όπως:\nΠρόκειται για την κατάρριψη ενός Boeing 747 των Κορεατικών Αερογραμμών. Το αεροσκάφος που είχε απογειωθεί από το Άνκορατζ της Αλάσκας με προορισμό τη Σεούλ, παρέκκλινε της πορείας του όπως έγινε αργότερα γνωστό και βρέθηκε πάνω από τον σοβιετικό εναέριο χώρο, με αποτέλεσμα να καταρριφθεί από σοβιετικά μαχητικά.\nΗ ΣΤΡΑΤΙΩΤΙΚΗ ΒΑΣΗ ΝΤΙΕΓΚΟ ΓΚΑΡΣΙΑ\nΒλέποντας κανείς από ψηλά το νησιωτικό σύμπλεγμα στο Αρχιπέλαγος Τσάγος, στον Ινδικό Ωκεανό αυτόματα νομίζει πως ανακάλυψε τον επίγειο παράδεισο. Εξωτικές παραλίες, κοκκοφοίνικες και παράξενα πτηνά συνθέτουν την απόλυτη μαγεία. Το ένα από τα μικρά νησάκια, αυτό με το παράξενο σχήμα V, ονομάζεται “Ντιέγκο Γκαρσία” και έχει πάρει την ονομασία του από το Πορτογάλο θαλασσοπόρο που το 1532 το ανακάλυψε.\nΠίσω από την εξωτική εικόνα του νησιού, κρύβεται ίσως η σημαντικότερη αμερικανική στρατιωτική βάση. Μέσω αυτής οι ΗΠΑ είναι σε θέση να ελέγχουν ολόκληρο τον Ινδικό Ωκεανό. Στη βάση σταθμεύουν βομβαρδιστικά αεροσκάφη τύπου Β 52 και Β2 Stealth, ενώ η συγκεκριμένη στρατιωτική βάση χρησιμοποιήθηκε και στις επιχειρήσεις του Κόλπου αλλά και σε επιθέσεις στο Αφγανιστάν.\nΗ στρατιωτική βάση που καταλαμβάνει σήμερα τα σπίτια των γηγενών θεωρείται από τον αμερικανικό στρατό ως η πλέον στρατηγική, γι' αυτό και όσα εκτυλίσσονται εκεί καλύπτονται από ακόμα μεγαλύτερη μυστικότητα από τη συνήθη υπερβολική που συναντάμε σε άλλα αμερικανικά «project».\n4.000 στρατιώτες, μαχητικά και εξοπλισμός\nΗ ναυτική/αεροπορική βάση των ΗΠΑ (και σταθμός ανεφοδιασμού των βρετανικών επιχειρήσεων) φιλοξενεί περισσότερους από 4.000 στρατιώτες, την ίδια ώρα που το νησάκι είναι προσβάσιμο μόνο με στρατιωτικά μέσα. Η μεγαλύτερη βάση των Αμερικανών εκτός ΗΠΑ φιλοξενεί δύο διαδρόμους για βομβαρδιστικά αεροπλάνα, περισσότερα από 30 πολεμικά πλοία και έναν δορυφορικό κατασκοπευτικό σταθμό, μοναδικό στο είδος του.\nΑπό εδώ γίνονταν οι επιδρομές\nΣε δημοσίευμά της, η ρωσική εφημερίδα PRAVDA, επισημαίνει πως η συγκεκριμένη βάση που έχει φιλοξενήσει κατά καιρούς και κρατούμενους της CIA, αποτελεί και τη βάση “κλειδί” σε ενδεχόμενη αμερικανική επιχείρηση εναντίον του Ιράν. Σύμφωνα με το δημοσίευμα, το Ιράν έχει βαλλιστικούς πυραύλους που μπορούν να πλήξουν στόχους μέχρι και 2.000 χλμ μακριά, ωστόσο δεν υπάρχει δυνατότητα μέχρι αυτή τη στιγμή να δεχτεί κάποιο καίριο πλήγμα η συγκεκριμένη βάση.\nΕνώ λοιπόν αυτό μοιάζει το επικρατέστερο σενάριο για την πλήρη εξαφάνιση της μοιραίας πτήσης, είναι εξαιρετικά περίεργο ότι 3 - 4 ημέρες μετά και την ανακάλυψη και δεύτερου τμήματος του μοιραίου αεροσκάφους, κυκλοφόρησε ένα εντελώς αντίθετο σενάριο.\nΣύμφωνα με αυτό τώρα (...) ανακάλυψαν ότι στην ποιο ηφαιστιογενή περιοχή του κόσμου, υπάρχουν χαράδρες ηφαιστιογενής και στον βυθό της θάλασσας!\nΈμμεσα έτσι προσπαθούν μάλλον να συσκοτίσουν την υπόθεση με σενάρια ότι μπορεί το αεροσκάφος να το κατάπιε κάποια ηφαιστιογενής χαράδρα στο βυθό της θάλασσας.\nΣύμφωνα με το σενάριο αυτό εντοπίστηκε και μία χαράδρα, η οποία είναι διάσπαρτη από υπόγεια ηφαίστεια, και έχει μήκος εκατοντάδων χιλιομέτρων.\nΠΤΗΣΗ ΜΗ 370


ΠΡΟΣΟΧΗ: Θεατές της ταινίας Avatar παθαίνουν κατάθλιψη όταν τη δουν\nAsterakia » Συναναστροφές » Μουσική και σινεμα » Κινηματρογραφικές Ταινίες » ΠΡΟΣΟΧΗ: Θεατές της ταινίας Avatar παθαίνουν κατάθλιψη όταν τη δουν\n1 ΠΡΟΣΟΧΗ: Θεατές της ταινίας Avatar παθαίνουν κατάθλιψη όταν τη δουν Την / Το Δευ Φεβ 01, 2010 11:47 am\nΗ αλήθεια είναι ότι και άλλες ταινίες- το «Κουρδιστό Πορτοκάλι», οι «Γεννημένοι Δολοφόνοι», «Μάτριξ» έχουν προκαλέσει ακραίες αντιδράσεις. Η τεχνολογία 3D όμως απορροφά τον θεατή με έναν πρωτοφανή τρόπο. «Ο κόσμος της οθόνης φαίνεται πιο ζωντανός», δηλώνει ο Μάικλ Φόλεϊ, συγγραφέας του βιβλίου «Η εποχή της παραδοξότητας: γιατί στη σύγχρονη ζωή είναι δύσκολο να είμαστε ευτυχισμένοι». «Η γοητεία μιας πλαστής πραγματικότητας όπως αυτή του “Αvatar” λειτουργεί στο υποσυνείδητο», προσθέτει. Μπορεί, όμως, μια ταινία να μας κάνει να αρρωστήσουμε; «Ναι, μπορεί», είναι η απάντηση του δρ Γκόρντον Κλάριτζ, καθηγητή. «Όταν διαβάζεις κάτι, πρέπει να χρησιμοποιήσεις τη φαντασία σου για να το οπτικοποιήσεις. Εάν, όμως, το βλέπεις σε 3 διαστάσεις είναι δύσκολο να το διαχωρίσεις από την πραγματικότητα», εξηγεί. Ο Βρετανός καθηγητής επισημαίνει επίσης ότι δεν πρέπει να υποτιμηθούν οι κίνδυνοι της τεχνολογίας 3D, υπενθυμίζοντας ότι στην ψυχιατρική, η εικονική πραγματικότητα χρησιμοποιείται ευρέως για τη θεραπεία των παρανοϊκών διαταραχών.


Καιρός - Κοζάνη: Με μπουλντόζες απομακρύνουν τα μπάζα απ' τις πλημμύρες\nNewsIT / Τοπικα Νεα / Καιρος – Κοζανη: Με μπουλντοζες απομακρυνουν τα μπαζα απ’ τις πλημμυρες\nΣτην Κοζάνη που επλήγη από πλημμύρες αποστέλλονται μηχανήματα. Επί τόπου βρέθηκε ο αντιπεριφερειάρχης Κοζάνης, Γρηγόρης Τσιούμαρης, ενώ καταγράφηκαν τα προβλήματα σε κάθε σημείο.\nΠιο συγκεκριμένα, στην περιοχή του Εμπορίου στην Κοζάνη υπερχειλίζει το ρέμα λόγω ισχυρής βροχόπτωσης αποκλείοντας ακόμα και τους κατοίκους της περιοχής να μπούνε στα σπίτια τους.\nΤο πρόβλημα αυτό παραμένει εδώ και χρόνια, ενώ οι κάτοικοι της τοπικής κοινότητας χρησιμοποιούν τις συγκεκριμένες οδεύσεις για τις οικιστικές και επαγγελματικές τους ανάγκες.\nΣτη γέφυρα του δρόμου Εμπορίου – Μηλοχωρίου, τα φερτά υλικά και η βλάστηση εντός του ρέματος έφεραν τη στάθμη της ροής του νερού σε οριακά επίπεδα.\nΣτην Αναρράχη ζημιές προκαλούν τέσσερα παράπλευρα ρέματα προτού ρεύσουν προς το κεντρικό κανάλι που φτάνει μέχρι το φράγμα του Περδίκκα.\nΚοζάνη: Αντιπλημμυρική θωράκιση\nΣτην Κρυόβρυση, το παράπλευρο κανάλι της κοινότητας οδηγείται επίσης στο κεντρικό κανάλι προς φράγμα Περδίκκα, όπου και διαπιστώθηκαν ζημιές στις αγροκαλλιέργειες.\nΣτα φανάρια της Άρδασσας από την κατασκευή του δρόμου της Δυτικής Εορδαίας δημιουργήθηκαν ακόμα πιο έντονα τα πλημμυρικά φαινόμενα, με αποτέλεσμα τόσο ο κόμβος αλλά και οι διασταυρούμενοι δρόμοι να καθίστανται άκρως επικίνδυνοι για τους διερχομένους.\nΣτα φανάρια του κόμβου της ασβεστοποιΐας, μετά την κατασκευή του δρόμου Δυτικής Εορδαίας, οι ιδιοκτησίες της περιοχής πλημμυρίζουν όπως και στις ιδιοκτησίες από τις δύο πλευρές του δρόμου Κοζάνης – Φλώρινας. Στον Φούφα, σε κάθε ισχυρή βροχόπτωση δημιουργούνται πλημμυρικά φαινόμενα στο οδόστρωμα στην Αγία Κυριακή.\nΚατηγορίες Τοπικά Νέα Ετικέτες ΚΑΙΡΟΣ,ΚΟΖΑΝΗ,ΠΛΗΜΜΥΡΕΣ


Μπορεί οι αντιδράσεις για την δρομολόγηση των εξελίξεων στο Σωματείο «Νέα Εποχή - Νέα Δράμα» να ήταν πολλές, άλλες ενδεχομένως δικαιολογημένες, άλλες πάλι όχι, ωστόσο οι εργασίες ολοκληρώθηκαν όπως αποφασίστηκε από την πρώτη Γενική Συνέλευση του Σωματείου, κατά την οποία εκλέχθηκε και το νέο Διοικητικό Συμβούλιο.\nΟ πρόεδρος του, ο κ. Αθανάσιος Πάππος, με τη σειρά του ολοκλήρωσε κι αυτός τις δεσμεύσεις της πρώτης Γενικής Συνέλευσης, για εκλογή του νέου επικεφαλής της παράταξης, μετά την δήλωση του Θ. Μαργαρίτη ότι δεν θα είναι εκ νέου υποψήφιος στις εκλογές του 2014.\nΑπό τη διαδικασία, η οποία επικύρωσε την μοναδική υποψηφιότητα αυτή του Γρ. Παπαεμμανουήλ, απουσίαζαν τρεις εν ενεργεία δημοτικοί σύμβουλοι, οι κ.κ. Τάσος Χατζηγιάννης, Γιώργος Παπαδόπουλος και Χριστόδουλος Μαμσάκος, οι οποίοι και εξ αρχής είχαν εκφράσει την αντίθεση τους, τόσο στον τρόπο ενεργοποίησης του Σωματείου, όσο και στο χρόνο εκλογής του νέου επικεφαλής.\nΑπό τη Γενική Συνέλευση της Κυριακής απουσίαζαν και τα κορυφαία στελέχη της ΝΔ, εκλεγμένα και μη, όπως βουλευτές νυν και πρώην, άτομα που πολιτεύτηκαν στη Νομαρχιακή Αυτοδιοίκηση, και σε άλλους πολιτικούς θώκους. Όλοι αυτοί που «αύριο» θα ζητήσουν την ψήφο των νεοδημοκρατών που παραβρέθηκαν στην αίθουσα αυτή.\nΤο ερώτημα που προκύπτει είναι γιατί απουσίαζαν. Μήπως γιατί θα ήθελαν να είναι αυτοί που θα λάβουν το στέμμα της διαδοχής; Κι αν ναι, γιατί δεν δήλωσαν υποψηφιότητα; Φοβήθηκαν τις ανοικτές διαδικασίες; Ήθελαν διορισμούς και όχι εκλογές; Μήπως τίποτε απ’ όλα αυτά; Μήπως επιθυμούσαν να στηρίξουν τον Θωμά Μαργαρίτη, ακόμη κι αν αυτός έχει ξεκαθαρισμένη τη θέση του; Κάποιοι υποστηρίζουν ότι ήταν νωρίς. Νωρίς σε τι; Τι περιμένουν ότι θα αλλάξει τους επόμενους μήνες;\nΌπως και να έχει, οι αποφάσεις όλων είναι σεβαστές. Όπως σεβαστή θα πρέπει να είναι και σ’ αυτούς, η επικύρωση της Γενικής Συνέλευσης, στο πρόσωπο του Γρ. Παπαεμμανουήλ ο οποίος και θα επωμιστεί το βάρος των αποφάσεων του, αλλά και της πορείας της παράταξης. Αν τώρα στην πορεία, αλλάξουν τα δεδομένα, είναι κάτι που κανείς δεν μπορεί να το προβλέψει. Ο ίδιος πάντως έχει όπως λέει, ανοικτές τις πόρτες για διάλογο και επικοινωνία με όλους.\nΚάποια στιγμή, αυτός ο χώρος, θα πρέπει να διδαχθεί από την αντίπερα όχθη, (ΠΑΣΟΚ) που ξέρει να συσπειρώνεται στις κρίσεις. Ξέρει να διεκδικεί και να στηρίζει. Ο Ευάγγελος Βενιζέλος ήταν απέναντι από τον Γιώργο Παπανδρέου στις εκλογές για την ανάδειξη του προέδρου του κόμματος και μετά την ήττα του, ήταν μαζί του! Η Ντόρα Μπακογιάννη ήταν απέναντι από τον Αντώνη Σαμαρά και μετά την ήττα της, έκανε δικό της κόμμα! Αυτή είναι διαφορά ανάμεσα στη ΝΔ και στο ΠΑΣΟΚ και όχι η πολιτική τους φιλοσοφία. Απλά στο χώρο της ΝΔ τα λαμόγια, που είναι εξίσου πολλά με το ΠΑΣΟΚ, ξέρουν να βάζουν πλάτη, ενώ στη ΝΔ το παίζουν επαναστάτες χωρίς αιτία!\nΈνα άλλο σημείο στο οποίο θα ήθελα να αναφερθώ, είναι η ανταπόκριση του κόσμου στο πρόσωπο του Θ. Μαργαρίτη. Κάθε φορά που γινόταν αναφορά στο πρόσωπο του, οι παραβρισκόμενη στη Γενική Συνέλευση του Δημοτικού Ωδείου την περασμένοι Κυριακή, ξεσπούσαν σε ένθερμα χειροκροτήματα. Ο ίδιος σε μια αποστροφή του λόγου του, απευθυνόμενους προς τον κόσμο είπε: «θα ξανασυναντηθούμε» γεγονός που αφήνει διαύλους επικοινωνίας. Το είδος της επικοινωνίας αυτής, μπορεί αυτή τη δεδομένη στιγμή να μην είναι δημοσιοποιήσημο, αλλά σίγουρα υπάρχει και θα αξιοποιηθεί θετικά από κάποιο άλλο πολιτικό μετερίζι. Κι αυτό γιατί. ο Θωμάς Μαργαρίτης δεν είναι σε καμία περίπτωση ο χαμένος των εκλογών. Μπορεί να του αναλογεί μερίδιο ευθύνης, για ολιγωρίες και παραλήψεις, αλλά κανείς δεν μπορεί να αμφισβητήσει τις προθέσεις του, τους στόχους του, το κουράγιο του και την αγάπη που ο κόσμος του έχει. Είναι ένας χαρισματικός ηγέτης και σίγουρα θα επανέλθει με αξιώσεις στον πολιτικό στίβο. Όσο για τον Γρ. Παπαεμμανουήλ είναι ένας νέος άνθρωπος με όρεξη για δουλειά και φιλοδοξίες. Απομένει σ’ αυτόν να αποδείξει ότι είναι ικανός να τον εμπιστευτεί ο κόσμος. Εξάλλου, έχει μπροστά του όλο το χρόνο, για να το αποδείξει.


Ρομάριο - Βικιπαίδεια\nΒραζιλιάνος ποδοσφαιριστής και πολιτικός\nΟ Ρομάριο ντε Σόουζα Φαρία (πορτογαλικά: Romário de Souza Faria, γεννήθηκε 29 Ιανουαρίου 1966) είναι Βραζιλιάνος πρώην διεθνής ποδοσφαιριστής και πολιτικός, ο οποίος αναδείχθηκε σε έναν από τους καλύτερους επιθετικούς και δεινότερους σκόρερ όλων των εποχών.\nΡομάριο ντε Σόουζα Φαρία\n29 Ιανουαρίου 1966 (1966-01-29) (56 ετών)\nΒάσκο ντα Γκάμα 141 (80)\nΑϊντχόφεν 110 (99)\nΜπαρτσελόνα 46 (34)\nΦλαμένγκο 59 (60)\nΒαλένθια 5 (4)\nΦλαμένγκο 22 (21)\nΒαλένθια 3 (0)\nΦλαμένγκο 73 (56)\nΒάσκο ντα Γκάμα 88 (79)\nΦλουμινένσε 51 (33)\nΑλ Σαντ 3 (0)\nΦλουμινένσε 22 (11)\nΒάσκο ντα Γκάμα 50 (35)\nΜαϊάμι 25 (19)\nΆντελαϊντ Γιουνάιτεντ 4 (1)\nΒάσκο ντα Γκάμα 15 (13)\nΑμέρικα Ρίο ντε Τζανέιρο 0 (0)\nΒραζιλία K-20 11 (11)\nΒραζιλία K-23 11 (15)\nΒραζιλία 70 (55)\nΑργυρό Ολυμπιακοί Αγώνες 1988\nΝικητής Παγκόσμιο Κύπελλο 1994\nΝικητής Κόπα Αμέρικα 1989\nΝικητής Κόπα Αμέρικα 1997\n1.3 Το 1.000ό γκολ\nΓεννήθηκε στις 29 Ιανουαρίου του 1966 σε μια φτωχογειτονιά του Ρίο ντε Τζανέιρο της Βραζιλίας. Τα πρώτα του βήματα τα έκανε στις αλάνες της γειτονιάς και το 1979 γίνεται μέλος στις Ακαδημίες της Ολαρία, όπου παρέμεινε για ένα χρόνο. Το 1981 έγινε μέλος των Ακαδημιών της Βάσκο ντα Γκάμα, ενός από τους μεγαλύτερους συλλόγους της Βραζιλίας εκείνη την περίοδο. Έτσι ξεκίνησε μια μεγάλη και μακροχρόνια καριέρα, που θα τον αναδείξει σε έναν από τους μεγαλύτερους σκόρερ όλων των εποχών.\nΤο 1985 προωθείται στην ομάδα των ανδρών της Βάσκο ντα Γκάμα, όπου το ταλέντο του αρχίζει να λάμπει. Στην πρώτη θητεία του στην ομάδα κάνει 47 εμφανίσεις και πετυχαίνει 17 γκολ. Στη Βραζιλία άρχισαν να τον αποκαλούν Baixinho (κοντούλης) λόγω του μικρού μεγέθους του. Προσελκύει το ενδιαφέρον ομάδων από την Ευρώπη και έτσι το 1988 η Αϊντχόφεν τον οδηγεί να αλλάξει ήπειρο. Η μεταγραφή του έγινε με ποσό ρεκόρ για Βραζιλιάνο παίκτη στην Ευρώπη.\nΣτην Ολλανδία αγωνίστηκε για πέντε χρόνια, πετυχαίνοντας συνολικά 166 γκολ σε 175 εμφανίσεις (127 σε 143 επίσημες εμφανίσεις), βοηθώντας έτσι την ομάδα του να πάρει τρία πρωταθλήματα, ενώ ο ίδιος ήταν τρεις φορές πρώτος σκόρερ του πρωταθλήματος και δύο του Κυπέλλου. Ήταν ο πρώτος παίκτης που εισήχθη στο "Hall of Fame" της ομάδας. Δε διακρινόταν για την εργατικότητα μέσα στο γήπεδο, η εξωγηπεδική του ζωή ήταν άστατη, δε συνήθιζε να συμμετέχει στη δημιουργία ευκαιριών, αλλά ο ρυθμός με τον οποίο άγγιζε την μπάλα, η αλλαγή κατεύθυνσης, όλη του η κίνηση ήταν ακανόνιστη. Οι αντίπαλοι αμυντικοί, ακόμα και οι συμπαίκτες του στην επίθεση, δεν είχαν ιδέα τι θα κάνει, πού θα πάει, σε ποιον χρόνο και με ποια ταχύτητα. Τεχνίτης και με άριστη αίσθηση του χώρου κατάφερνε να έχει τις καλύτερες θέσεις ακόμα και στις πιο σφιχτές άμυνες.\nΤο 1993 ο Γιόχαν Κρόιφ έχει στην ομάδα μερικούς από τους καλύτερος παίκτες του κόσμου, καθώς η Μπαρτσελόνα είχε στο ράστερ της τους Χρίστο Στόιτσκοφ, Ζοζέπ Γκουαρδιόλα, Μίκαελ Λάουντρουπ, Ρόναλντ Κούμαν και μέσα σε αυτούς προστέθηκε και ο Ρομάριο. Στην πρώτη χρονιά στην Μπαρτσελόνα πετυχαίνει 30 γκολ σε 33 παιχνίδια πρωταθλήματος αναδεικνυόμενος κορυφαίος σκόρερ. Όμως στη σημαντικότερη στιγμή με την ομάδα της Βαρκελώνης, τον τελικό του Κυπέλλου Πρωταθλητριών, αυτός και η ομάδα βουλιάζουν στον τελικό της Αθήνας απέναντι στη Μίλαν (0–4).\nΤη σεζόν 1995–96 επιστρέφει στη Βραζιλία και τη Φλαμένγκο και σχημάτισε τη λεγόμενη «επίθεση των ονείρων», με τους Σάβιο και Έντμουντο. Ωστόσο, το τρίο κατέληξε να μη λειτουργεί και από το 1996 έως το 1999 δύο φορές πηγαινοέρχεται από τη Βαλένθια, όπου προβλήματα τραυματισμών δεν του επιτρέπουν μια επιτυχημένη πορεία.\nΤο 1999 μέχρι το 2002 είναι η δεύτερη θητεία του στη Βάσκο ντα Γκάμα, εκείνη την περίοδο κάνει εξαιρετικές εμφανίσεις και βοηθάει πολύ την ομάδα να εκπληρώσει τους στόχους της, ενώ ο ίδιος είναι πρώτος σκόρερ του πρωταθλήματος Βραζιλίας το 2000 και το 2001. Το ημερολογιακό έτος 2000 σημείωσε 72 τέρματα και ήταν πρώτος στον κόσμο, και την ίδια χρονιά ψηφίστηκε καλύτερος ποδοσφαιριστής της χρονιάς στη Νότια Αμερική.\nΑπό το 2002 έως το 2004 αγωνίζεται στη Φλουμινένσε με ένα μικρό διάλειμμα τριών μηνών για να πάει στο Κατάρ και την Αλ Σαντ. Εκείνη την περίοδο κάνει ότι μπορεί για να κληθεί στη Βραζιλία για το Παγκόσμιο Κύπελλο του 2002, όμως το ότι ήταν 36 χρονών ανάγκασε τον ομοσπονδιακό προπονητή Σκολάρι να μην τον καλέσει τελικά επικαλούμενος λόγους πειθαρχίας. Την αγωνιστική περίοδο 2005–06 αγωνίζεται για τρίτη φορά στη Βάσκο ντα Γκάμα και στα 39 του αναδεικνύεται για τρίτη φορά κορυφαίος σκόρερ στη Βραζιλία. Το 2006 πηγαίνει στις ΗΠΑ και συγκεκριμένα στη Μαϊάμι ΦΚ (για 25 εμφανίσεις) και στη συνέχεια στην Αυστραλία και την Άντελαϊντ Γιουνάιτεντ (για 4 εμφανίσεις). Το 2007 επιστρέφει και αγωνίζεται για άλλη μια φορά στη Βάσκο ντα Γκάμα, σε ηλικία 41 ετών. Το Δεκέμβριο του 2007 βρίσκεται θετικός σε ντόπινγκ τεστ και στις αρχές του 2008 ανακοίνωσε την αποχώρησή του από την ενεργό δράση. Κλείνοντας την καριέρα του ήταν δεύτερος σκόρερ στην ιστορία του πρωταθλήματος Βραζιλίας πρώτης κατηγορίας με 154 τέρματα. Συνολικά για τους συλλόγους που αγωνίστηκε πέτυχε 546 γκολ πρωταθλήματος σύμφωνα με τη RSSSF (σε όλα τα επίπεδα), γεγονός που τον κατατάσσει 7ο σκόρερ όλων των εποχών των εθνικών πρωταθλημάτων.\nΠραγματοποίησε το ντεμπούτο του με την Εθνική Βραζιλίας στις 23 Μαΐου του 1987 στο Δουβλίνο απέναντι στην Ιρλανδία. Στους Ολυμπιακούς Αγώνες της Σεούλ το 1988 κατέκτησε το ασημένιο μετάλλιο με την ολυμπιακή ομάδα της Βραζιλίας, ενώ ο ίδιος ήταν πρώτος σκόρερ του τουρνουά. Το 1989 κατέκτησε με τη Βραζιλία το Κόπα Αμέρικα, σημειώνοντας το μοναδικό γκολ του τελικού απέναντι στην Ουρουγουάη.\nΠήρε μέρος σε δύο Παγκόσμια Κύπελλα, σε αυτό του 1990, όπου αγωνίστηκε μόνο για 66 λεπτά στον αγώνα απέναντι στη Σκωτία, και σε αυτό του 1994, όπου ήταν βασικό στέλεχος της Εθνικής Βραζιλίας για την κατάκτηση του τίτλου. Στη διοργάνωση του 1994 που διεξήχθη στις Ηνωμένες Πολιτείες συνεργάστηκε με τον Μπεμπέτο για να οδηγήσει τη χώρα του στον τέταρτο τίτλο. Σημείωσε πέντε γκολ στη διοργάνωση, ένα σε κάθε έναν από τους τρεις αγώνες του πρώτου γύρου, εναντίον της Ρωσίας, του Καμερούν και ένα κατά της Σουηδίας, ενώ σημείωσε ένα με αντίπαλο την Ολλανδία στους προημιτελικούς. Σκόραρε το μοναδικό γκολ του ημιτελικού με αντίπαλο τη Σουηδία. Παρόλο που δε σκόραρε στην τελικό στο Λος Άντζελες απέναντι στην Ιταλία, σε ένα παιχνίδι που έγινε σε αρκετή ζέστη τελειώνοντας με λευκή ισοπαλία (για πρώτη φορά στην ιστορία του θεσμού, και με ανάλογη ποιότητα), πέτυχε το δεύτερο πέναλτι της Βραζιλίας, που έληξε με 3–2 νίκη για την εθνική του ομάδα. Κέρδισε τη Χρυσή μπάλα του Παγκοσμίου Κυπέλλου ως ο πολυτιμότερος παίκτης της διοργάνωσης και επιλέχθηκε στην καλύτερη ομάδα του Κυπέλλου. Είναι ο τελευταίος παίκτης που κέρδισε τη Χρυσή Μπάλα και το Παγκόσμιο Κύπελλο στην ίδια διοργάνωση. Το 1994 ψηφίστηκε Παίκτης της Χρονιάς 1994 της FIFA. Τέλος, επελέγη από τη γαλλική L'Équipe ως αθλητής / αθλήτρια της χρονιάς όλων των αθλημάτων (Champion des champions de L'Équipe) για το 1994, ένας από τους πέντε μόνο ποδοσφαιριστές που έχουν πετύχει κάτι τέτοιο από το 1980 που δημιουργήθηκε ο θεσμός. Το διάστημα 1993–96 η αλληλουχία των εξαιρετικών εμφανίσεων, των τίτλων και της κατάρριψης του ρεκόρ αήττητων αγώνων τέσσερων δεκαετιών της Ουγγαρίας της δεκαετίας του 1950 δίνει το χαρακτηρισμό της εθνικής Βραζιλίας των 35 αήττητων αγώνων ως μία από τις καλύτερες εθνικές ομάδες όλων των εποχών σε σειρά ετών.\nΜε την εθνική Βραζιλίας το 1993\nΜε την ανάδειξη του Ρονάλντο συνέθεσαν ένα "φονικό" δίδυμο στην επίθεση της εθνικής που πρωταγωνίστησε "βομβαρδίζοντας" τις άμυνες μέχρι το τέλος του αιώνα και κερδίζοντας το Κόπα Αμέρικα και το Κύπελλο Συνομοσπονδιών το 1997. Οι δυο τους σημείωσαν 34 γκολ κατά τη διάρκεια εκείνου του ημερολογιακού έτους. Το 1998 ήταν τραυματίας και αποκλείστηκε από τις επιλογές του ομοσπονδιακού προπονητή. Σύμφωνα με τον επίσημο ιστότοπο της Εθνικής Βραζιλίας , έχει 74 επίσημες εμφανίσεις και 56 γκολ, ενώ με την Ολυμπιακή ομάδα 11 συμμετοχές και 15 γκολ. Η FIFA και η RSSSF αναγνωρίζουν 70 αγώνες και 55 τέρματα. Το τελευταίο του διεθνές παιχνίδι το έκανε στις 28 Απριλίου 2005 με αντίπαλο τη Γουατεμάλα.\nΤο 1.000ό γκολΕπεξεργασία\nΈνα κίνητρο που έκανε τον Ρομάριο να αγωνίζεται μέχρι τα 41 του χρόνια ήταν για να καταφέρει να πετύχει 1.000 γκολ σε όλη του την καριέρα. Τελικά, αυτό φαίνεται ότι το κατάφερε στις 20 Μαΐου του 2007 με πέναλτι στον αγώνα Βάσκο Ντα Γκάμα - Σπορτ Ρεσίφε (σκορ: 3–1). Όμως η επίδοση αυτή δεν αναγνωρίζεται από τη FIFA, καθώς τα 1.000 γκολ φαίνεται να προέρχονται από αμφιλεγόμενα στοιχεία.  Σύμφωνα με τη FIFA πέτυχε 929 γκολ σε όλους τους αγώνες και 750 μόνο σε επίσημους. Το επώνυμο Βραζιλιάνικο περιοδικό Placar αναφέρει ως σύνολο τα 925, ενώ και τα συμπεράσματα άλλων μελετών δείχνουν πάνω από 70 τέρματα να έχουν σημειωθεί κατά τη διάρκεια ερασιτεχνικού τμήματος της καριέρας του.\nΗ RSSSF (Rec. Sport.Soccer Statistics Foundation) αναγνωρίζει 1.002 σε 1.209 παιχνίδια, ενώ σε επίσημους αγώνες έχει 784 τέρματα σε 1.002 συναντήσεις, τοποθετούμενος 9ος σκόρερ στην παγκόσμια ιστορία (κατάλογος ποδοσφαιριστών ανδρών με 500 ή περισσότερα γκολ).\nΤο 2004 συμπεριλήφθηκε στη λίστα FIFA 100, ενώ το 2014 εισήχθη στη Διεθνή Αίθουσα Φήμης του ποδοσφαίρου στην Πατσούκα, της πολιτείας Ιδάλγο στο Μεξικό.\n1985—1988 142 80 58 49\n1988—1993 148 128 27 38\n1993—1995 66 39 18 14\n1995—1999 215 187 26 18\n1996—1997 12 6 9 9\n1999—2002 136 131 6 6\n2002—2004 76 47 13 15\n2003 3 0 - -\n2005—2006 56 41 13 19\n2006 26 19 3 3\n2006 4 1 - -\n2007 19 15 - -\nΑμέρικα Ρίο ντε Τζανέιρο\n2009 1 0 5 2\n1985 11 11 - -\n1987—2005 80 68 6 9\nΕπίλεκτη Ρίο Κ-20\n1984 1 0 3 1\n1987, 2004 3 3 - -\n1994—2016 2 3 20 35\n2007 2 5 - -\nΠρωτάθλημα Βραζιλίας: 2000\nΚαμπεονάτο Καριόκα (2): 1987, 1988\nΚόπα Μερκοσούρ: 2000\nΠρωτάθλημα Ολλανδίας (3) : 1988–89, 1990–91, 1991–92\nΚύπελλο Ολλανδίας (2) : 1988–89, 1989–90\nΣούπερ Κύπελλο Ολλανδίας: 1992\nΠρωτάθλημα Ισπανίας: 1993–94\nΚαμπεονάτο Καριόκα (2) : 1996, 1999\nΚόπα Μερκοσούρ: 1999\nΚύπελλο του Κατάρ: 2003\nΚαμπεονάτο Καριόκα Β' Κατηγορία: 2009\nΒραζιλία ομάδες νέων\nΝοτιοαμερικανικό Πρωτάθλημα Κ-20: 1985\nΟλυμπιακό ασημένιο μετάλλιο: 1988\nΑυστραλία Βικεντινάδα Gold Cup: 1988\nΚόπα Αμέρικα (2) : 1989, 1997\nΠαγκόσμιο Κύπελλο: 1994\nΚύπελλο Συνομοσπονδιών: 1997\nΠρώτος σκόρερ του Κ-20 Πρωταθλήματος Νότιας Αμερικής: 1985\nΠρώτος σκόρερ του Καμπεονάτο Καριόκα (7) : 1986, 1987, 1996, 1997, 1998, 1999, 2000\nΠρώτος σκόρερ σε Ολυμπιακούς Αγώνες: 1988\nΠρώτος σκόρερ του Ολλανδικού Πρωταθλήματος (3) : 1988–89, 1989–90, 1990–91\nΠρώτος σκόρερ του Ολλανδικού Κυπέλλου (2) : 1988–89, 1989–90\nΚαλύτερος ποδοσφαιριστής της χρονιάς στην Ολλανδία: 1989\nΠρώτος σκόρερ του Κυπέλλου Πρωταθλητριών Ευρώπης (2) : 1989–90, 1992–93\nΠρώτος σκόρερ Πρωταθλήματος Ισπανίας: 1993–94\nTrofeo EFE - Καλύτερος Ιβηρο-Αμερικανός ποδοσφαιριστής του ισπανικού πρωταθλήματος: 1993–94\nΠαγκόσμιο Κύπελλο Χρυσή μπάλα: 1994\nΠαγκόσμιο Κύπελλο μπρούτζινο παπούτσι: 1994\nΠαγκόσμιο Κύπελλο καλύτερη ομάδα: 1994\nΚαλύτερος Παίκτης της Χρονιάς της ΦΙΦΑ: 1994\nδεύτερη θέση: 1993\nL'Équipe Πρωταθλητής Πρωταθλητών του έτους: 1994\nΜέλος στην ενδεκάδα της χρονιάς της Νότιας Αμερικής (3) : 1995, 2000, 2001\nΚύπελλο Συνομοσπονδιών ΦΙΦΑ Χρυσό Παπούτσι: 1997\nΚύπελλο Συνομοσπονδιών της ΦΙΦΑ Ασημένια μπάλα: 1997\nΚορυφαίος σκόρερ του τουρνουά Ρίο-Σάο Πάολο (2) : 1997, 2000\nΜέλος της καλύτερης ενδεκάδας στο ΚΟΝΚΑΚΑΦ Γκολντ Καπ: 1998\nΠρώτος σκόρερ του Βραζιλιάνικου Κυπέλλου (2) : 1998, 1999\nΚορυφαίος σκόρερ του Κόπα Μερκοσούρ (2) : 1999, 2000\nPlacar Golden Boot (3) : 1999, 2000, 2002\nΠρώτος σκόρερ Πρωταθλήματος Βραζιλίας (3) : 2000, 2001, 2005\nΠαγκόσμιο Κύπελλο Μπρούτζινο της FIFA Club: 2000\nBola de Ouro : 2000\nBola de Prata (3) : 2000, 2001, 2005\nΝότια Αμερική - ποδοσφαιριστής της χρονιάς: 2000\nΜέλος της καλύτερης ομάδας των ομίλων Παγκοσμίου Κυπέλλου: 2002\nΚαλύτερος παίκτης του USL 1η: 2006\nΠρώτος σκόρερ του USL: 2006\nIFFHS: 30ος ποδοσφαιριστής του 20ού αιώνα στη Νότια Αμερική\nΒραβείο Golden Foot Legends: 2007\nΒραζιλιάνικο Μουσείο Ποδοσφαίρου Hall of Fame\nΔιεθνής Αίθουσα Φήμης του ποδοσφαίρου - Πατσούκα, Μεξικό\n↑ 1,0 1,1 «BRITANNICA : Romário». Ανακτήθηκε στις 11 Ιουλίου 2020.\n↑ «Top 10 strikers in football's history». Ανακτήθηκε στις 13 Ιουλίου 2020.\n↑ «The 30 greatest strikers of all time - ranked». Ανακτήθηκε στις 4 Νοεμβρίου 2021.\n↑ «Ranking the top 60 strikers of all time». Ανακτήθηκε στις 31 Οκτωβρίου 2020.\n↑ «The Biography of legend Brazilian footballer Romario». Ανακτήθηκε στις 11 Ιουλίου 2020.\n↑ 6,0 6,1 6,2 «Ρομάριο: Λανθασμένες Πεποιθήσεις». Ανακτήθηκε στις 8 Μαρτίου 2021.\n↑ «Romário ou Ronaldo: Quem jogou mais no PSV?». Ανακτήθηκε στις 21 Μαρτίου 2022.\n↑ 8,0 8,1 8,2 «RSSSF : Prolific Scorers Data». Ανακτήθηκε στις 1 Ιουλίου 2022.\n↑ «Memories of Romário de Souza Faria». Ανακτήθηκε στις 11 Ιουλίου 2020.\n↑ 10,0 10,1 «UltimateXI Profile: Romario». Αρχειοθετήθηκε από το πρωτότυπο στις 11 Ιουλίου 2020. Ανακτήθηκε στις 11 Ιουλίου 2020.\n↑ 11,0 11,1 11,2 11,3 «ROMÁRIO 1000 GOLS». Ανακτήθηκε στις 3 Οκτωβρίου 2020.\n↑ «Ρομάριο: Πώς από κακό παιδί του ποδοσφαίρου έγινε ένας συνεπής πολιτικός». Ανακτήθηκε στις 30 Ιουνίου 2021.\n↑ «Les 10 meilleurs joueurs brésiliens de l'histoire du Football». Ανακτήθηκε στις 6 Μαΐου 2022.\n↑ «10 greatest Brazilian footballers of all time». Ανακτήθηκε στις 1 Αυγούστου 2020.\n↑ «FC Barcelona : Romario da Souza». Ανακτήθηκε στις 11 Ιουλίου 2020.\n↑ «Η ιστορική "τεσσάρα" της Μίλαν στην Μπαρτσελόνα». Ανακτήθηκε στις 27 Ιουλίου 2021.\n↑ 17,0 17,1 17,2 «Romário : player profile». Ανακτήθηκε στις 11 Ιουλίου 2020.\n↑ «Romário». Ανακτήθηκε στις 11 Ιουλίου 2020.\n↑ «South American Coach and Player of the Year». Ανακτήθηκε στις 11 Ιουλίου 2020.\n↑ «Ρομάριο: Ο μεγαλύτερος γκολτζής της Βραζιλίας γίνεται 55 ετών!». Ανακτήθηκε στις 8 Μαρτίου 2021.\n↑ «Το «θαύμα» του Μουντιάλ του '94». Ανακτήθηκε στις 25 Μαρτίου 2021.\n↑ 23,0 23,1 «Romário de Souza Faria - Goals in International Matches». Ανακτήθηκε στις 10 Ιουνίου 2022.\n↑ «The New York Times : The Seoul Olympics : Soviets top Brazil for first gold since 1956». Ανακτήθηκε στις 11 Απριλίου 2020.\n↑ «FIFA : Romario: We made a downtrodden nation ecstatic». Αρχειοθετήθηκε από το πρωτότυπο στις 22 Νοεμβρίου 2020. Ανακτήθηκε στις 4 Ιανουαρίου 2021.\n↑ «Romário, la figura indiscutida del regreso a la gloria brasileña». Ανακτήθηκε στις 2 Απριλίου 2021.\n↑ «Power Ranking Every World Cup Final Ever Played». Ανακτήθηκε στις 18 Ιουνίου 2022.\n↑ «FIFA World Cup All Star teams». Ανακτήθηκε στις 20 Ιουνίου 2020.\n↑ «Romario Biography». Ανακτήθηκε στις 6 Απριλίου 2021.\n↑ «FIFA : FIFA Ballon d'Or - 1994». Ανακτήθηκε στις 27 Μαΐου 2022.\n↑ «The 10 Best Teams in the History of Football». Ανακτήθηκε στις 22 Μαρτίου 2022.\n↑ «Brazil's series of 35 matches unbeaten». Ανακτήθηκε στις 22 Μαρτίου 2022.\n↑ «RO-RO : Remembering when Brazil had the best attack in football history». Ανακτήθηκε στις 19 Μαΐου 2020.\n↑ «Imprensa internacional destaca milésimo gol de Romário». Ανακτήθηκε στις 11 Απριλίου 2020.\n↑ «Romario scores '1000th' goal». Ανακτήθηκε στις 20 Αυγούστου 2021.\n↑ «FIFA : Romario completes a famous 1,000». Αρχειοθετήθηκε από το πρωτότυπο στις 4 Ιανουαρίου 2021. Ανακτήθηκε στις 4 Ιανουαρίου 2021.\n↑ «Top Soccer Goalscorers of All Time». Ανακτήθηκε στις 10 Οκτωβρίου 2020.\n↑ «Controversy on the road to 1,000». Ανακτήθηκε στις 15 Φεβρουαρίου 2020.\n↑ «Pele's list of the greatest». Ανακτήθηκε στις 15 Ιουνίου 2013.\n↑ «Romario and Ferguson to enter Hall of Fame». Ανακτήθηκε στις 11 Ιουλίου 2020.\n↑ «Prolific Scorers Data - Romário - Additional Data». RSSSF. Ανακτήθηκε στις 1 Ιουλίου 2022.\nΝουρεντίν Μορσελί Πρωταθλητής των Πρωταθλητών της L'Équipe\nΣαλβατόρε Σκιλάτσι Πολυτιμότερος παίκτης Παγκοσμίου Κυπέλλου Ποδοσφαίρου\nΑνακτήθηκε από "https://el.wikipedia.org/w/index.php?title=Ρομάριο&oldid=9550643"\nΤελευταία επεξεργασία στις 1 Ιουλίου 2022, στις 20:51\nΤελευταία τροποποίηση 20:51, 1 Ιουλίου 2022.


Τη Δευτέρα 11/11/2019, 8 οργανισμοί που δραστηριοποιούνται στο πεδίο της έμφυλης ισότητας και της ενδυνάμωσης γυναικών και κοριτσιών, Womanitee, MeXOXO, Women On Top, Women Act Greece, FPower, Lean In Hellas, The Fifty-Fifty Project, iforU Greek Mentoring Network έστειλαν ανοικτή επιστολή διαμαρτυρίας στο ΕΣΡ και την ΕΣΗΕΑ, με σκοπό “να καταστήσουμε σαφή την αποστροφή μας…\nΤετάρτη 18 Σεπτεμβρίου: Σοφία, αγάπη, πίστη και μια γεμάτη ατζέντα!\nΑυτή η Τρίτη είναι μια καλή ευκαιρία να διαβάσεις το βιβλίο σου, να πιείς το κρύο τσάι σου και να χαλαρώσεις από όλα όσα σε πιέζουν Καλημέρα 🙂 Τρίτη 17 Σεπτεμβρίου και σήμερα σου θυμίζουμε πως πρέπει να ευχηθείς στη Σοφία, την Αγάπη, την Πίστη και την Ελπίδα. Κυριολεκτικά καθώς είναι μεγάλη γιορτή, αλλά και…\nΔευτέρα 16 Σεπτεμβρίου: Μουσικές, events κι ωραίες στιγμές\nΚαλημέρα και καλή εβδομάδα 🙂 Μπαίνεις πλέον στο δεύτερο μισό του Σεπτεμβρίου και το φθινόπωρο κάνει αισθητή την παρουσία του. Το αισθάνεσαι άλλωστε όταν βάζεις μια ζακετούλα στην τσάντα σου, λίγο πριν βγεις από το σπίτι σου. Ή όταν επιστρέφεις για την ξεχασμένη ομπρέλα σου. (Τα κορίτσια της φωτογραφίας φοράνε πλεκτή μονόχρωμη ζακέτα Orsay,…\nΕπιτέλους Σαββατοκύριακο: Πώς θα περάσεις ωραία!\nΚαλημέρα και βρίσκεσαι πλέον στα μέσα του Σεπτεμβρίου. Τα σχολεία άνοιξαν, τα πρωτοβρόχια μπήκαν στη ζωή μας, εσύ έχεις προσαρμοστεί στην καθημερινότητα του φθινοπώρου, αλλά υπάρχουν εκδηλώσεις, που μπορούν να σε κρατήσουν σε καλοκαιρινή διάθεση. Θεατρικές παραστάσεις για όλα τα γούστα, συναυλίες με όλα τα είδη μουσικής, σε Αθήνα και Θεσσαλονίκη. Ένα φανταστικό φεστιβάλ για…\n40 τσάντες φαγητού και παγούρια για το σχολείο και το γραφείο!\nΚάποτε ήταν από περίεργο μέχρι #μεγαληντροπη να εμφανιστείς στο γραφείο με ταπεράκι γεμάτο σπιτικό φαγητό και θερμός με τον αρωματικό σου καφέ. Μόνο κάποιοι συνάδελφοι που είχαν εργαστεί στο εξωτερικό το είχαν προσπαθήσει, αλλά συνήθως δεν άντεχαν και πολύ. Αργά ή γρήγορα υπέκυπταν κι εκείνοι στις μυρωδιές του fast food, στα delivery και στην…\nΣυναυλίες, παραστάσεις, comics και τένις!\nΚαλημέρα και σίγουρα σε πετύχαμε από την επιστροφή σου από τον πρωινό αγιασμό. Καλή χρονιά σε σένα και τα παιδιά σου και σε όλους. Η στήλη ήταν πάντα μαζί σου καθ΄όλη τη διάρκεια του καλοκαιριού και μην ανησυχείς θα ξεχειμωνιάσουμε παρέα, με ακόμη πιο καλή ενημέρωση. Συναυλίες, μουσικές παραστάσεις, εκθέσεις comics και όχι μόνο σε…\nUPDATE | Food shopping\nΚαφεκτοπεία Λουμίδη: Επιστροφή στα σχολεία και στις αγαπημένες συνήθειες\nΈχει φτάσει ο καιρός που το πρωινό ξύπνημα αποτελεί γεγονός για μικρούς και μεγάλους. Τα Καφεκοπτεία Λουμίδη είναι δίπλα σας για ακόμα μια χρονιά προσφέροντάς σας λαχταριστές, υγιεινές επιλογές για γευστικά πρωινά και όχι μόνο. Επηρεασμένος από την εξαίσια μυρωδιά του πρωινού, σηκώνεσαι λίγο πιο εύκολα από το κρεβάτι και ξεκινάς τη μέρα σου! Πεντανόστιμες…\nBack to school με 25 + 1 τραγούδια για το σχολείο\nΠρώτη μέρα στο σχολείο για χιλιάδες παιδιά πλησιάζει! Νοσταλγούμε τις μέρες της δικής μας σχολικής ζωής ακούγοντας τραγούδια με άρωμα κηρομπογιάς και πλαστελίνης. (Το ξύλινο led φωτιστικό παγωτό της φωτογραφίας κοστίζει 36,99 ευρώ και θα το βρεις σε αυτό το link) Μυρωδιά από φρεσκοξυσμένο μαύρο μολύβι Faber Νο2 και γομολάστιχα Pelican –αυτή που ήταν μισή…\n20 τραγούδια για το Σεπτέμβρη –για μας είν’ ο Σεπτέμβρης καλοκαίρι!\n«Με την πρώτη σταγόνα της βροχής χάθηκε το καλοκαίρι» λέει ο ποιητής και συνήθως ταυτίζουμε την πρώτη μέρα του Σεπτέμβρη με την αρχή του φθινοπώρου. Το σίγουρο είναι ότι ο Σεπτέμβρης –ο κάθε Σεπτέμβρης– είναι μια καινούργια αρχή. Ο ήλιος ακόμη μας ζεσταίνει! Φόρεσε το αγαπημένο σου t-shirt, πάτησε το play και χόρεψε με την…


ΚΙΝΗΜΑΤΟΓΡΑΦΟΣ | 9 σούπερ ταινίες για να δείτε τον Αύγουστο\nΕπανεκδόσεις αριστουργημάτων, διαφορετικές ρομαντικές κομεντί, σκοτεινά νέο γουέστερν και πολεμικά έπη γεμίζουν τον Αύγουστο... σινεμά.\nΣε θερινά σινεμά, multiplex για όσους έχουν κουνουποφοβία, αλλά και στο Netflix οι ταινίες που θα μας κρατήσουν σινεφίλ συντροφιά τον Αύγουστο έχουν δράση, δράμα, τρόμο και συγκίνηση.\nΞεχωρίσαμε 9 τρέχουσες και προσεχείς για τα μάτια σας μόνο.\nΚαι τα αυτιά σας.\nΟ Ελίχιο είναι ένας Μεξικανός δευτεροκλασάτος ηθοποιός που ένα πρωί διαπιστώνει πως η γυναίκα του τον έχει εγκαταλείψει εντελώς απροειδοποίητα. Την αναζητά παντού και όταν ανακαλύπτει πως έχει φύγει από την πόλη του Μεξικού για ένα λογοτεχνικό εργαστήριο στην Άιοβα, παίρνει το πρώτο αεροπλάνο για τις ΗΠΑ. Ένας υπέροχος Γκαέλ Γκαρσία Μπερνάλ πρωταγωνιστεί σε μια λιτή αλλά διαφορετική συναισθηματική κομεντί, μακριά από τα χολυγουντιανά στερεότυπα που κουράζουν και βασισμένη στο μυθιστόρημα του Χοσέ Αγκουστίν «Ciudades Desiertas».\nΤο εφτάτομο μπεστ σέλερ του Στίβεν Κινγκ συμπυκνώνεται και μεταφέρεται στη μεγάλη οθόνη από τον Νικολάι Αρσέλ, με ένα πρωταγωνιστικό δίδυμο «φωτιά», Ίντρις Έλμπα και Μάθιου Μακόναχι. Φαντασία, περιπέτεια, τρόμος και αγωνία σε ένα γουέστερν ηρωικής φαντασίας που εξελίσσεται σε ένα παράλληλο σύμπαν, τον Μέσο Κόσμο, με επίκεντρο την απόλυτη μάχη καλού και κακού.\nΜία κοπέλα βρίσκεται νεκρή σε μία απομονωμένη ινδιάνικη περιοχή της Αμερικής. Μία νεοσύλλεκτη πράκτορας του FBI θα αναγκαστεί να συνεργαστεί με έναν ντόπιο κυνηγό άγριων ζώων με την ελπίδα να εξιχνιάσει την υπόθεση. Ο σεναριογράφος του σκοτεινού Sicario και του εξαιρετικού Hell or High Water Τέιλορ Σέρινταν καταλαμβάνει τη θέση του σκηνοθέτη και μας χαρίζει ένα σκοτεινό και πικρό νέο- γουέστερν στην εσχατιά της Αμερικής.\nΗμερομηνία Κυκλοφορίας: 10 Αυγούστου\nΧίος, καθώς ξεκινά ελπιδοφόρα η δεκαετία του ’60. Ελάχιστες μέρες απομένουν για να κλείσουν τα σχολεία και να ξεκινήσουν επιτέλους οι καλοκαιρινές διακοπές. Όχι όμως χωρίς κάποιες μικροαναποδιές. Ένα άτυχο περιστατικό θα σταθεί αιτία να χαλάσει, χωρίς να το θέλουν, η φιλία δυο μικρών αγοριών. Στα μέσα του καλοκαιριού θα ξανασμίξουν, και θα περάσουν μαζί ένα υπέροχο καλοκαίρι. Το φθινόπωρο, όμως, καταφθάνει πριν καλά-καλά το καταλάβουν, διακόπτοντας τις μέρες της ανεμελιάς. Μία από τις πιο αθώες και τρυφερές ελληνικές ιστορίες ενηλικίωσης, σε σκηνοθεσία Δήμου Αβδελιώδη, προβάλλεται σε νέα αποκατεστημένη χρωματικά και ψηφιακή κόπια ανάλυσης 4Κ. Μαζί προβάλλεται και η μικρού μήκους ταινία του Δήμου Αβδελιώδη «Αθέμιτος Ανταγωνισμός».\nΒρισκόμαστε στο Παρίσι, στα τέλη της δεκαετίας του ’30. Η Κέιτ και η Λόρα Μπάρλοου, δύο νεαρές κοπέλες και μέντιουμ, ολοκληρώνουν την περιοδεία τους. Γοητευμένος από το χάρισμα τους, ένας πανίσχυρος Γάλλος παραγωγός, ο Αντρέ Κορμπέν, τις προσλαμβάνει για μια πολύ φιλόδοξη ταινία. Στη δίνη του κινηματογράφου, των πειραμάτων και των συναισθημάτων, η νέα αυτή οικογένεια δε μπορεί να προβλέψει τι θα συμβεί σύντομα στην Ευρώπη. Νάταλι Πόρτμαν και Λίλυ-Ρόουζ Ντεπ πρωταγωνιστούν σε ένα ατμοσφαιρικό δράμα φαντασίας και μυστηρίου σε σκηνοθεσία Ρεμπέκα Ζλοτόφσκι.\nΗμερομηνία Κυκλοφορίας: 19 Αυγούστου\nΤο αριστουργηματικό θρίλερ του Στάνλεϊ Κιούμπρικ, βασισμένο σε βιβλίο του Στήβεν Κινγκ, κυκλοφορεί σε επανέκδοση ανάλυσης 4Κ ώστε να ζήσουμε ξανά τον εφιάλτη σε ψηφιακή ανάλυση. Ένας συγγραφέας (Τζακ Νίκολσον) καταφθάνει με την οικογένεια του σε ένα παλιό ξενοδοχείο στο Κολοράντο. Περίεργα οράματα εισβάλουν στο μυαλό του, τον στοιχειώνουν τα φαντάσματα του ξενοδοχείου κι ενώ βρίσκεται στα πρόθυρα της τρέλας, προσπαθεί να δολοφονήσει την οικογένειά του.\nΗμερομηνία Κυκλοφορίας: Πέμπτη 24 Αυγούστου\nΤο νέο κινηματογραφικό project του Κρίστοφερ Νόλαν οποθετείται στον Β' Παγκόσμιο Πόλεμο και εμπνέεται από την Επιχείρηση «Ντιναμό», την απίθανη αποστολή διάσωσης 340.000 στρατιωτών των συμμαχικών στρατευμάτων που διασώθηκαν μετά την παγίδευσή τους από τους Ναζί στο βόρειο τμήμα της Γαλλίας. Στο all star cast του νέου έπους του Νόλαν βρίσκουμε τους τους Φιόν Γουάιτχεντ, Τομ Γκλιν-Κάρνι, Τζακ Λόουντεν, Χάρι Στάιλς, Ανιουρίν Μπαρνάρντ, Τζέιμς Ντ’Άρσι, Μπάρι Κέογκαν, Κένεθ Μπράνα και Τομ Χάρντι.\nΚαλοκαίρι χωρίς action ταινία δε νοείται. Φέτος την… δόση μας θα πάρουμε από την Σαρλιζ Θερόν, στον ρόλο της πιο επικίνδυνης εκτελέστριας της MI6. Αποστολή της η υποκλοπή κάποιων πολύ σημαντικών εγγράφων στο Βερολίνο, εκεί όπου θα συνεργαστεί με τον Τζέιμς ΜακΑβόι που συμπρωταγωνιστεί. Την εντυπωσιακή σκηνοθεσία υπογράφει ο Ντέβιντ Λέιτς, σκηνοθέτης του πρώτου Jon Wick.\nΗμερομηνία Κυκλοφορίας (αποκλειστικά μέσω Netflix): 25 Αυγούστου 2017\nΟ νεαρός μαθητής Light Turner, βρίσκει ένα τετράδιο που έπεσε από τον ουρανό στην αυλή του σχολείου του. Αυτό το τετράδιο έχει την ικανότητα να σκοτώνει οποιουδήποτε το όνομα γραφτεί στις σελίδες του, είτε προκαλώντας του καρδιακή προσβολή είτε με τον τρόπο που θα αποφασίσει ο κάτοχός του. Όμως υπάρχουν διάφοροι κανόνες γραμμένοι στις πρώτες σελίδες του, κανόνες που πρέπει να τηρούνται κατά γράμμα ώστε να επιτελέσει τον σκοπό του. Η νέα ταινία του Netflix βασίζεται στο διάσημο ομότιτλο ιαπωνικό manga των Τσουγκούμι Ομπα και Τακέσι Ομπάτα και το συνεπακόλουθο και εξίσου δημοφιλές anime.\nΤο animation που έκανε το Internet να λιώσει\nΖιλ και Τζιμ στο ΚΠΙΣΝ Δωρεάν θερινό σινεμά ολο τον Αύγουστο στην Αθήνα Οι ταινίες που θα δούμε σε 5 δροσερά θερινά σινεμά Το animation που έκανε το Internet να λιώσει\nTo Cine «Μάρθα Καραγιάννη» επιμένει... ελληνικά Δροσερές βραδιές θερινού σινεμά στο ΚΠΙΣΝ Αυτό είναι το πρώτο τρέιλερ του Χιονάνθρωπου Πόσο καλά ξέρεις τις ατάκες των ελληνικών ταινιών;


Συναγερμός στις ΗΠΑ: Βρέθηκε στο νερό αμοιβάδα που τρώει τον εγκέφαλο. Πέθανε 6χρονο αγοράκι | Cyprus Times\n20 Οκτωβρίου, 2020 Τρίτη 06:05:22\nΑμοιβάδα μόλυνση εγκέφαλος\nΣυναγερμός στις ΗΠΑ: Βρέθηκε στο νερό αμοιβάδα που τρώει τον εγκέφαλο. Πέθανε 6χρονο αγοράκι\nΟ οργανισμός αυτός βρίσκεται συνήθως σε λίμνες γλυκού νερού και ποτάμια και οι άνθρωποι μολύνονται μέσω της μύτης – Τρία από τα 11 δείγματα που ελέγχθηκαν βρέθηκαν «θετικά σε πρώτο βαθμό»\nΣυναγερμός έχει σημάνει στο Τέξας, όπου ένα 6χρονο αγοράκι πέθανε από αμοιβάδα που τρώει τον εγκέφαλο και η οποία βρέθηκε σε παροχή νερού της πόλης.\nΣτις αρχές Σεπτεμβρίου, όπως αναφέρει δημοσίευμα των New York Times, οι αξιωματούχοι υγείας της επαρχίας Μπραζόρια έκρουσαν τον κώδωνα του κινδύνου όταν ένα αγοράκι νοσηλεύτηκε, αφότου μολύνθηκε από την αμοιβάδα Naegleria fowleri.\nΟ οργανισμός αυτός βρίσκεται συνήθως σε λίμνες γλυκού νερού και ποτάμια και οι άνθρωποι μολύνονται μέσω της μύτης, σύμφωνα με τα Κέντρα Ελέγχου και Πρόληψης Νοσημάτων (CDC ). Η αμοιβάδα περνάει από τη μύτη στον εγκέφαλο, όπου καταστρέφει τον εγκεφαλικό ιστό.\nΗ οικογένεια του άτυχου 6χρονου πίστευε ότι είχε εκτεθεί στον μονοκύτταρο οργανισμό από έναν σωλήνα νερού στο σπίτι του ή από ένα συντριβάνι στην πόλη, όπου αναβλύζει νερό από το έδαφος, ανέφεραν αξιωματούχοι της πόλης σε δελτίο τύπου. Το Τέξας έκλεισε το συντριβάνι και διεξήγαγε πολλά τεστ με τη βοήθεια του CDC και το Υπουργείο Υγείας του Τέξας.\nΤρία από τα 11 δείγματα που ελέγχθηκαν βρέθηκαν «θετικά σε πρώτο βαθμό».\nΤην Παρασκευή το απόγευμα, εκδόθηκε προειδοποίηση σε οκτώ πόλεις του Τέξας να μην καταναλώνουν το νερό αλλά το Σάββατο, η προειδοποίηση ήρθη σε όλες τις πόλεις εκτός από τη λίμνη Τζάκσον, κοντά στο σημείο όπου μολύνθηκε το 6χρονο αγοράκι.\n«Ο αντίκτυπος αυτής της απειλής είναι σοβαρός», δήλωσε ο δήμαρχος τονίζοντας ότι «υπάρχει κίνδυνος να προκληθεί θάνατος».\nΚατά τη διάρκεια του Σαββατοκύριακου, οι κάτοικοι της Λίμνης Τζάκσον έκαναν ουρές σε σούπερ μάρκετ και άλλα καταστήματα προκειμένου να αγοράσουν σε μεγάλες ποσότητες εμφιαλωμένο νερό.\nΣύμφωνα με το C.D.C, οι άνθρωποι δεν μπορούν να μολυνθούν από πόσιμο νερό που περιέχει την αμοιβάδα.\nΗ Επιτροπή Περιβάλλοντος του Τέξας συνιστά στους ανθρώπους να αποφεύγουν δραστηριότητες που σχετίζονται με το νερό και να προσπαθούν να αποφεύγουν κάθε επαφή του νερού με τη μύτη κατά το μπάνιο. «Αν μπει νερό στη μύτη, αυτό μπορεί να προκαλέσει μια σπάνια αλλά θανατηφόρα λοίμωξη», είπε ο εκπρόσωπος της Επιτροπής.


Fuchsia: θα κυκλοφορήσει τόσο σύντομα το λειτουργικό; Δείτε το Live - iGuRu\nhome / απόψεις / Fuchsia: θα κυκλοφορήσει τόσο σύντομα το λειτουργικό; Δείτε το Live\n22/07/2018 10:27 giorgos\nΚάθε λίγους μήνες ακούμε διάφορα για το λειτουργικό σύστημα Fuchsia που δεν είναι πια κάποιο μυστικό της Google. Το project είναι ανοικτού κώδικα και δημοσιεύθηκε για πρώτη φορά στο GitHub τον Αύγουστο του 2016.\nΗ Google δεν έκανε τον κόπο να ανακοινώσει επίσημα το Fuchsia, αλλά έχει μιλήσει για το project μερικές φορές. Εξάλλου, αναπτύσσεται σε μια ανοιχτή πλατφόρμα, οπότε τίποτα δεν είναι κρυφό.\nΤελευτά αρχίσαμε και πλάι να βλέπουμε τίτλους για το Fuchsia, όταν το Bloomberg ανέφερε προχτές χθες ότι η ομάδα ανάπτυξης του λειτουργικού, (η οποία αριθμεί σήμερα περισσότερους από 100 προγραμματιστές), έχει ένα κύριο στόχο: να δημιουργήσει ένα ενιαίο λειτουργικό σύστημα που θα μπορούσε να αντικαταστήσει το Android και το Chrome OS, αλλά και να τροφοδοτήσει όλες τις έξυπνες οικιακές συσκευές της Google.\nΤο Bloomberg ανέφερε και ένα χρονοδιάγραμμα: Οι οικιακές συσκευές που θα τρέχουν με Fuchsia θα εμφανιστούν σε τρία χρόνια και η αντικατάσταση των λειτουργικών συστημάτων που υπάρχουν σήμερα (Android και ChromeOS) σε φορητούς υπολογιστές και τηλέφωνα θα πραγματοποιηθεί σε πέντε χρόνια.\nΧμμμ, ας ξεκαθαρίσουμε κάτι σύμφωνα με αυτά που ξέρουμε μέχρι σήμερα: Το Fuchsia δεν πρόκειται να αντικαταστήσει το Android ή το Chrome OS σε πέντε χρόνια, ακριβώς όπως η Google δεν θέλει να συγχωνεύσει το Android με το Chrome OS. Αυτά τα χρονικά πλαίσια είναι απλώς στόχοι, μεγάλοι στόχοι που δίνουν μια κατεύθυνση, και δεν οδηγούν απαραίτητα στην επίτευξη.\nΗ εταιρεία έχει δηλώσει ή μάλλον δεν έχει δηλώσει:\n“Το Fuchsia είναι ένα από τα πολλά πειραματικά open source projects της Google” και “Δεν παρέχουμε επιπρόσθετες λεπτομέρειες για το project αυτήν τη στιγμή.”\nΑν το εξετάσουμε σαν άλλο ένα πείραμα της Google, αντί να δημιουργηθεί ένα νέο λειτουργικό σύστημα που θα αντικαταστήσει όλα τα σημερινά λειτουργικά, είναι πολύ πιθανό ότι η εταιρεία θα χρησιμοποιήσει κομμάτια του Fuchsia. Δηλαδή μέρη του κώδικα για τον σχεδιασμό, και τις διεπαφές χρήστη. Όμως το πιο σημαντικό είναι η εκμάθηση της κατασκευής ενός λειτουργικού συστήματος από το μηδέν.\nΔεν λέω ότι το Fuchsia OS αποκλείεται να έχει μέλλον, απλά μην περιμένετε να το δείτε σύντομα.\nΜία από τις πηγές του Bloomberg περιγράφει το Fuchsia project σαν “ένα πρόγραμμα απασχόλησης ανώτερων προγραμματιστών”. Πολύ λογικό, καθώς 100 προγραμματιστές σε ένα project για την κατασκευή ενός λειτουργικού συστήματος, μάλλον είναι αστείο. Παρόλα αυτά το project δίνει θέση σε 100 προγραμματιστές που δουλεύουν, μαθαίνουν και αναπτύσσουν ένα λειτουργικό σύστημα στο Google, αντί της Apple, της Microsoft ή της Amazon.\nΤο λειτουργικό Fuchsia είναι ένα πείραμα, μέχρις ότου η Google δηλώσει ότι δεν είναι.\nΕν τω μεταξύ, μπορείτε να διαβάσετε την τεκμηρίωση του Fuchsia ή να δοκιμάσετε μόνοι σας το λειτουργικό από εδώ.\nFuchsia: θα κυκλοφορήσει τόσο σύντομα το λειτουργικό; Δείτε το Live was last modified: 22 Ιουλίου, 2018, 10:27 πμ by giorgos\nΚατηγορία: απόψειςΕτικέτα: 2016, amazon, iguru, project, source\nPrevious Post: « Microsoft η νέα τεχνική ενημέρωσης της ενημέρωσης


Ξανθός κατά Μητσοτάκη: Oμολογεί την αποτυχία της κυβέρνησης στην διαχείριση της πανδημίας – Kontasas.gr\nΣημειώνει ότι «αν κάποιος ‘σαμπόταρε’ την ώριμη και υπεύθυνη στάση της κοινωνίας και την υπεράνθρωπη προσπάθεια των ανθρώπων του ΕΣΥ, είναι ο κ. Μητσοτάκης και η κυβέρνηση της ΝΔ». Το έκανε, συνεχίζει ο κ. Ξανθός:\nΟ τομεάρχης Υγείας του ΣΥΡΙΖΑ τονίζει ότι «το τίμημα του ‘κυβερνητικού σαμποτάζ‘ είναι πολύ βαρύ και προφανώς δεν υπάρχει κανένα success story».\nPrevious Previous post: Ζάεφ: «Δημοκρατία της Βόρειας Μακεδονίας» θα αναγράφουν τα νέα διαβατήρια\nNext Next post: Υπουργός Εσωτερικών Κύπρου: Βιώνουμε την καταστροφικότερη πυρκαγιά από την ίδρυση του κράτους


Η κυβέρνηση δεν θα κριθεί από τις εξαγγελίες, αλλά από την εφαρμογή τους | Liberal.gr\nΗ κυβέρνηση δεν θα κριθεί από τις εξαγγελίες, αλλά από την εφαρμογή τους\nΈχουν περάσει τρεις εβδομάδες από την πολιτική αλλαγή στην πατρίδα μας, που είναι συγχρόνως και πολιτισμική και ανθρωπολογική.\nΗ νέα κυβέρνηση είχε ένα καλό ξεκίνημα. Ήταν όλοι τους προετοιμασμένοι. Αυτό, φυσικά, δεν αρκεί. Είναι ένα εύγευστο ορεκτικό.\nΟ Κυρ. Μητσοτάκης και οι υπουργοί του θα κριθούν από το κυρίως γεύμα, που είναι η υλοποίηση των όσων έχουν εξαγγείλει.\nΚαι οι προηγούμενοι πήραν άριστα στις εξαγγελίες.\nΘέλω να πιστεύω πως η κυβέρνηση έχει πλήρη επίγνωση του τι θα συμβεί αν εφαρμόσει τα όσα έχει υποσχεθεί π.χ. στον τομέα της Παιδείας και της Δημόσιας Τάξης.\nΓια να γίνω πιο συγκεκριμένος.\nΤο πρόβλημα στην Ελλάδα, ανέκαθεν, ήταν πως οι παραβάτες συγκεκριμένων νόμων δεν ετιμωρούντο. Αυτό που λέμε γενικευμένη ανομία.\nΚαι αυτό γινόταν είτε από την αδυναμία των αρχών να επιβάλλουν τον νόμο είτε από την αδιαφορία τους. Από την νοοτροπία «γιατί να μπλέξουμε». Έτσι, οι παραβάτες γνώριζαν πως οι πράξεις τους δεν θα είχαν συνέπειες. Γι'' αυτό το μπάχαλο βέβαια δεν ευθύνεται ο ΣΥΡΙΖΑ.\nΤο κληρονόμησε. Απλώς το καλλιέργησε συστηματικότερα. Πιο «επιστημονικά». Μια σειρά από κακουργηματικές πράξεις τις μετέτρεψε σε πλημμέλημα.\nΣήμερα τι θα συμβεί αν η κυβέρνηση θεσπίσει την είσοδο στα ΑΕΙ με κάρτα και μια ομάδα φοιτητών εισβάλλει με τον «τσαμπουκά;»\nΘα υπάρξουν κυρώσεις ποινικές και πειθαρχικές ; θα υπάρξει ουσιαστική φύλαξη των πανεπιστημιακών χώρων από ιδιωτική ασφάλεια; Και αν ναι, ποιες οι δικαιοδοσίες της;\nΤα περίφημα πειθαρχικά των σχολών θα λειτουργήσουν ποτέ; Τι θα γίνει με τους φοιτητές που προπηλακίζουν και «κτίζουν» τους καθηγητές τους;\nΑυτά δεν είναι θεωρητικά ερωτήματα. Η κυβέρνηση θα τα βρει πολύ σύντομα μπροστά της, καθώς η «ανυπακοή» αποτελεί κεντρική πολιτική θέση συγκεκριμένου κόμματος, με άριστη οργάνωση.\nΔιαβάζω πως υπάρχει η πρόθεση της καθιέρωσης της ηλεκτρονικής ψηφοφορίας –και μέσω κινητού ακόμα—για την κήρυξη απεργίας, όπου και θα απαιτηθεί το 50+1. Τι θα γίνει αν συγκεκριμένη συνδικαλιστική παράταξη προχωρήσει σε παράνομη κήρυξη απεργίας, δια της καταλήψεως των χώρων εργασίας;\nΘα υπάρξουν συνέπειες για τους παραβάτες ή θα επικρατήσει το δόγμα «νόμος είναι το δίκιο του εργάτη;»\nΤα αναφέρω όλα αυτά ενδεικτικά, γιατί θέλω να καταδείξω πως καταστάσεις που έχουν παγιωθεί, δημιούργησαν την «κουλτούρα της ατιμωρησίας».\nΠαρήγαγαν μια συνείδηση που κυριαρχεί στον χώρο της παραδοσιακής και της κινηματικής Αριστεράς καθώς και των διαφόρων ακτιβιστικών ομάδων.\nΗ κυβέρνηση, εφόσον θέλει να φανεί συνεπής με τις εξαγγελίες της, θα πρέπει να προετοιμασθεί άριστα, σε όλα τα επίπεδα, για ρήξεις. Για συγκρούσεις.\nΗ εφαρμογή του νόμου-- σε μια χώρα όπου η ανομία έχει γίνει μια αποδεκτή κοινωνική συμπεριφορά-- θα απαιτήσει εκτός από αποφασιστικότητα, και άριστη προετοιμασία και μεθοδική οργάνωση.\nΚαι κυρίως θα χρειαστεί την έμπρακτη στήριξη όλων αυτών που θέλουν η πατρίδα μας να γυρίσει σελίδα. Να αρχίσει να γίνεται μια κανονική ευρωπαϊκή χώρα, που έχει λύσει όλα τα προβλήματα που αφορούν το κύρος και την ισχύ της κρατικής εξουσίας.\nΝα γίνει μια χώρα, όπου λειτουργεί η δημοκρατική αρχή της πλειοψηφίας.


Αλεξάνδρα Καππάτου Ψυχολόγος – Παιδοψυχολόγος Πατέρα πάρε άδεια... - Αλεξάνδρα Καππάτου Ψυχολόγος - Παιδοψυχολόγος\nΠατέρα πάρε άδεια…\n04.07.2011 @ 13:17\nΟι νορβηγοί μπαμπάδες παίρνουν 12 εβδομάδες άδεια για να συμμετέχουν στην ανατροφή των παιδιών τους\nLe Monde / Της Anne Chemin\nΣε αρκετές (άλλες) χώρες της Ευρώπης, ο Αουντούν Λισμπάκεν θα έδινε κατά πάσα πιθανότητα την εντύπωση ενός ελαφρώς… ζαμανφουτιστή πολιτικού: το φθινόπωρο του 2010, έπειτα από τη γέννηση της κόρης του, της Αουρόρα, ο νορβηγός υπουργός Παιδικής Ηλικίας, Ισότητας και Κοινωνικής Συνοχής πήρε άδεια πατρότητας τεσσάρων μηνών. Επί 16 εβδομάδες, ο Λισμπάκεν άλλαζε πάνες, πήγαινε για ψώνια και μαγείρευε – ενώ η γυναίκα του πήγαινε κανονικά στη δουλειά της. «Ηθελα να περάσω χρόνο με το μωρό μου και να δείξω πως η δουλειά, όσο σημαντική και αν είναι, δεν δικαιολογεί την απάρνηση των οικογενειακών μας ευθυνών», εξηγεί.\nΓια τη Νορβηγία, η περίπτωσή του δεν έχει τίποτε το μοναδικό: λίγες εβδομάδες μετά την αναχώρηση του Λισμπάκεν, ήταν η σειρά του υπουργού Δικαιοσύνης, του Κνουτ Στόρμπεγκετ, να πάρει άδεια πατρότητας τριών μηνών ώστε να φροντίσει το μωρό του, την Ινγκριντ. «Πριν από μερικά χρόνια, οι άδειες αυτές θα είχαν αναμφίβολα προκαλέσει μεγάλο σούσουρο», λέει με ένα χαμόγελο ο Λισμπάκεν. «Σήμερα όμως, ισχύει το αντίθετο: σούσουρο θα είχε προκαλέσει το να μην τις είχαμε πάρει! Μέσα σε είκοσι χρόνια, οι νοοτροπίες άλλαξαν εντελώς: οι Νορβηγοί θεωρούν φυσιολογικό να περνούν οι πατεράδες χρόνο δίπλα στα παιδιά τους. Αν θέλουμε να αποκτήσουν οι γυναίκες ισότητα στον χώρο εργασίας, πρέπει να διαμοιράζονται ισότιμα και οι ευθύνες στο σπίτι».\nPappapermisjon. Ετσι ονομάζεται στη Νορβηγία αυτή η μικρή οικογενειακή επανάσταση. Αμέσως μετά τη γέννηση ενός παιδιού, και οι δυο γονείς έχουν από 15 ημέρες άδεια. Κατόπιν αυτής, μπορούν να μοιραστούν μια γονική άδεια διάρκειας 46 εβδομάδων, με το 100% των αποδοχών τους, ή 56 εβδομάδων, με το 80% των αποδοχών τους. Προκειμένου δε να ενθαρρυνθούν οι πατεράδες να αναλάβουν μέρος της ευθύνης, ένα μερίδιο 12 εβδομάδων προορίζεται από χθες αποκλειστικά γι’ αυτούς – μέχρι προχθές ήταν 10 εβδομάδες και το 2012 αναμένεται να αυξηθεί στις 14 εβδομάδες. Αν αρνηθούν την pappapermisjon τους, αυτές οι εβδομάδες χάνονται, δεν μπορεί να τις πάρει άδεια στη θέση τους η μητέρα. Το αποτέλεσμα, θεαματικό: πριν από την ψήφιση του σχετικού νόμου, το 1993, από τη σοσιαλδημοκρατική τότε κυβέρνηση της Νορβηγίας, μόνο ένα 3% των πατεράδων έπαιρνε άδεια πατρότητας μετά τη γέννηση του παιδιού του. Δύο χρόνια αργότερα, το ποσοστό αυτό είχε ανεβεί στο 70%. Και σήμερα, εννέα στους δέκα νορβηγούς μπαμπάδες παίρνουν άδεια πατρότητας τουλάχιστον 12 εβδομάδων.\nΗ Γκρέτε Μπέργκετ, υπουργός Παιδικής Ηλικίας και Οικογένειας το 1993, σύμβουλος της Διαμεσολαβήτριας υπέρ της Ισότητας σήμερα, θυμάται τα χαχανητά και τους ψιθύρους που είχε προκαλέσει τότε αυτή η μεταρρύθμιση, την οποία οι Νορβηγοί εμπνεύστηκαν από το σουηδικό μοντέλο. «Κι όμως, είναι απλό», λέει. «Προερχόμασταν από μια κοινωνία όπου η κατανομή των ρόλων ήταν πολύ ξεκάθαρη: οι άνδρες ήταν υπεύθυνοι για τη δουλειά, οι γυναίκες για την οικογένεια. Τώρα που οι γυναίκες έχουν μπει στην αγορά εργασίας, οι άνδρες πρέπει να αναλάβουν το μερίδιο της ευθύνης τους στο πλαίσιο της οικογένειας. Αυτό σημαίνει ισότητα!». «Οι έρευνες», προσυπογράφει η Ελίν Κβάντε, καθηγήτρια Κοινωνιολογίας στο νορβηγικό Πανεπιστήμιο Επιστημών και Τεχνολογίας (NTNU), «δείχνουν πως όσο μεγαλύτερη ισότητα υπάρχει ανάμεσα στα ζευγάρια τόσο λιγότερα είναι τα διαζύγια. Πολλοί χωρισμοί έχουν τις ρίζες τους στις εντάσεις που πυροδοτεί η ανισότητα μέσα στο σπίτι». «Ενας πατέρας που βρίσκεται κοντά στα παιδιά του όταν είναι μικρά, θα μείνει κοντά τους για πάντα», επισημαίνει από την πλευρά της η Σουνίβα Ορσταβικ, η νορβηγίδα Διαμεσολαβήτρια υπέρ της Ισότητας.\nΗ ποσόστωση υπέρ του πατρός που έχει θεσμοθετήσει επί της συνολικής γονικής άδειας η Νορβηγία έχει πυροδοτήσει μια μικρή επανάσταση που εξαπλώνεται σιγά σιγά στην Ευρώπη. Η Ισλανδία, η Γερμανία και – πιο πρόσφατα – η Πορτογαλία έχουν ήδη επιλέξει να κρατήσουν στην άκρη λίγη άδεια και για τους μπαμπάδες. Μια μέρα, σιγά σιγά, ίσως να αλλάξουν οι νοοτροπίες σε ολόκληρη την Ευρώπη.\nURL άρθρου: https://akappatou.gr/%cf%80%ce%b1%cf%84%ce%ad%cf%81%ce%b1-%cf%80%ce%ac%cf%81%ce%b5-%ce%ac%ce%b4%ce%b5%ce%b9%ce%b1/


Οι εκταφές επιτρέπονται μετά από δεκαετία\n«Ζώνες Covid» για τους ασθενείς που κατέληξαν από κορωνοϊό δημιουργούνται στα κοιμητήρια όλης της χώρας. Την αρχή έκανε ο Δήμος Βάρης, Βούλας, Βουλιαγμένης με 24 νέες θέσεις στο κοιμητήριο της Βούλας με το κόστος του έργου να ανέρχεται στις 75.000 ευρώ.\nΗ νέα ζώνη του κοιμητηρίου της Βούλας, με τις 24 νέες θέσεις βρίσκεται εντός του σημερινού χώρου του Κοιμητηρίου Βούλας. Είναι προσβάσιμη σε όλους, με τη διαφορά ότι θα υπάρχει διαχωριστική μάντρα. Οι νέοι τάφοι θα κατασκευάζονται σύμφωνα με τις οδηγίες και τα πρωτόκολλα και θα είναι επισκέψιμοι. Ωστόσο οι εκταφές των θανόντων θα πραγματοποιούνται σε σημαντικά μεγαλύτερο διάστημα από την καθιερωμένη τριετία.\nΤι προβλέπεται για τις σορούς θανόντων από κορωνοϊό\nΣτο ερώτημα, πόσο επικίνδυνες είναι οι σοροί θανόντων από κορωνοϊό, η απάντηση βρίσκεται στην πρόσφατη σχετική απόφαση του Υπουργείου Υγείας, που αναφέρει ότι όλα τα νεκρά σώματα δυνητικά μπορεί να είναι μολυσματικά. Αν και τα περισσότερα παθογόνα μικρόβια δεν μεταδίδονται από νεκρά σώματα σε υγιή άτομα, ωστόσο κάποια μπορεί να μεταδοθούν μέσω επαφής με τα βιολογικά υγρά, τα κόπρανα ή τους ιστούς των νεκρών. Ο δυνητικός κίνδυνος μετάδοσης του ιού μέσω της διαχείρισης νεκρών σωμάτων ασθενών με επιβεβαιωμένη λοίμωξη CoViD19 θεωρείται χαμηλός και έως σήμερα δεν έχει αναφερθεί κάποιο περιστατικό.\nΤα μέτρα πρόληψης για την αποφυγή διασποράς του ιού από μολυσμένες σορούς είναι πρέπει να εφαρμόζονται για όλες τις σορούς, τόσο από τους επαγγελματίες υγείας όσο και από όλα τα άτομα που εμπλέκονται στη διαχείριση αυτών ( γραφεία τελετών, υπάλληλοι νεκροτομείων κλπ).\nΣτην ίδια απόφαση υπογραμμίζεται η υποχρέωση των κοιμητηρίων να διαθέτουν χωριστές ζώνες: Για θανόντες από νόσημα υπαγόμενο στον ΔΥΚ δεν επιτρέπεται η μεταφορά τους, ο δε ενταφιασμός τους λαμβάνει χώρα σε ιδιαίτερο τμήμα του κοιμητηρίου στην περιοχή όπου απεβίωσαν και απαγορεύεται η εκταφή αυτών πριν την παρέλευση της δεκαετίας.\nΈχουν γίνει 5 κηδείες θανόντων από κορωνοϊό στον δήμο Βάρης, Βούλας, Βουλιαγμένης\nΌπως δήλωσε ο δήμαρχος Βάρης, Βούλας, Βουλιαγμένης Γρηγόρης Κωνσταντέλλος, «ο Δήμος μας έχει υποδεχθεί έως σήμερα πέντε σορούς θανόντων από COVID – 19 και τις έχει χειριστεί σύμφωνα με τις ανωτέρω σχετικές εγκυκλίους. Αυτή τη στιγμή, βρισκόμαστε στη διαδικασία κατασκευής, σε απομακρυσμένο και διακριτό τομέα του Κοιμητηρίου, είκοσι τεσσάρων τσιμεντένιων σαρκοφάγων για ταφές οι οποίοι και σφραγίζονται με το πέρας των τελετών. Οι δε εκταφές των σορών αυτών δεν επιτρέπονται πριν παρέλθει δεκαετία από την ημερομηνία ταφής τους.\nΕίναι πραγματικά ιδιαίτερα δύσκολο και βαρύ για όποιον εξ’ ημών εμπλέκεται στην εν λόγω διαδικασία, να μετέχει και να βιώνει την τελευταία και πιο σκληρή αυτή πράξη, παράγωγο της πανδημίας. Ο τρόπος που αντιμετωπίζουμε τους νεκρούς μας είναι ίσως ο κορυφαίος δείκτης του πολιτισμού μας».\nΚαι στη Θεσσαλονίκη, στα κοιμητήρια της Θέρμης\nΣτη Θεσσαλονίκη, η οποία βρίσκεται στο επίκεντρο του δεύτερου κύματος της πανδημίας, οι επιπτώσεις αποτυπώνονται με δραματικό τρόπο στους ειδικούς χώρους ταφής των θυμάτων του θανατηφόρου ιο.\nΤα νεκροταφία της συμπρωτεύουσας αδυνατούν να χωρέσουν τα θύματα της πανδημίας.\nΚαθημερινές είναι οι εργασίες ανοίγματος νέων ταφώνων στα Κοιμητήρια Αναστάσεως του Κυρίου στην περιοχή της Θέρμης από συνεργεία του δήμου.\nΟι αριθμοί προκαλούν ανατριχίλα. Πάνω από 160 κηδείες κορωνοϊού έχουν γίνει από τον Απρίλιο έως τώρα. Οι περισσότερες εξ’ αυτών έγιναν το τελευταίο δίμηνο.\nΟ κύριος Γιώργος Αβαρλής, αντιδήμαρχος Επιχειρησιακού Σχεδιασμού Θεσσαλονίκης μιλώντας στο LIVE NEWS και τον Νίκο Ευαγγελάτο αναφέρθηκε στην εντολή που έδωσε από τον Μάρτιο ο κ. Ζέρβας ώστε να γίνει ξεχωριστός χώρος στα κοιμητήρια για τα θύματα του κορωνοϊού


Εμβόλιο κατά του καρκίνου του τραχήλου της μήτρας. Πότε γίνεται. | HealthyLady\nHomeBlogΓυναικολογίαΕμβόλιο κατά του καρκίνου του τραχήλου της μήτρας. Πότε γίνεται.\nΟ καρκίνος του τραχήλου της μήτρας, είναι ο τρίτος πιο διαδεδομένος καρκίνος στον κόσμο. Εδώ και λίγα χρόνια έχει αποδεδειχθεί ότι ο ιός των ανθρωπίνων θηλωμάτων (ΗPV), είναι η αιτία αυτού του καρκίνου.\nΈχουν βρεθεί πάνω από 200 τύποι του ιού. Η διάδοση του ιού είναι τόσο γρήγορη ώστε η πιθανότητα μια σεξουαλικά ενεργή γυναίκα μέχρι 30 ετών, να προσβληθεί από τη λοίμωξη, είναι\nως 30%. Οι περισσότερες γυναίκες μολύνονται από τον ιό συνήθως τα δυο ή τρία πρώτα χρόνια από την έναρξη των σεξουαλικών επαφών.\nΗ σύσταση είναι ότι όλες οι έγκυες πρέπει να κάνουν το εμβόλιο καθώς μελέτες έχουν δείξει ότι όταν μια...


Νεφώσεις που κατά περιόδους θα είναι πυκνές και θα σημειωθούν βροχές καικαταιγίδες αναμένονται σήμερα, Παρασκευή, στα δυτικά, κεντρικά και βόρεια ηπειρωτικά και το Βόρειο Αιγαίο. Στην υπόλοιπη χώρα θα υπάρχουν κατά περιόδους αραιές νεφώσεις.\nΣύμφωνα με το meteo.gr, η θερμοκρασία:\nΣτη Δυτική Μακεδονία θα κυμανθεί από 11 έως 22 βαθμούς.\n7 Photos: ΕΜΥ: Προγνωστικοί χάρτες 24-30/5\nΣτην Αττική αναμένονται νεφώσεις με βροχές και πιθανότητα καταιγίδας τις θερμές ώρες της ημέρας, κυρίως στα βόρεια του νομού. Οι άνεμοι θα πνέουν από δυτικές και βορειοδυτικές διευθύνσεις 2 έως 4 μποφόρ, όμως στο Σαρωνικό θα είναι ενισχυμένοι και θα φτάνουν τα 6 και πρόσκαιρα τα 7 μποφόρ.\nΣτη Θεσσαλονίκη αναμένονται νεφώσεις με βροχές κατά περιόδους και πιθανότητα καταιγίδας κυρίως έως το πρωί και δευτερευόντως από το απόγευμα. Οι άνεμοι θα πνέουν από βορειοδυτικές διευθύνσεις 2 έως 4 και τοπικά 5 μποφόρ, όμως από το απόγευμα θα εξασθενήσουν και θα πνέουν από μεταβαλλόμενες διευθύνσεις έως 3 μποφόρ.\nΝεφώσεις παροδικά αυξημένες με τοπικές βροχές και σποραδικές καταιγίδες, πιθανώς πρόσκαιρα ισχυρές αναμένονται στην κεντρική και ανατολική Μακεδονία και τη Θράκη, με σταδιακή βελτίωση από το βράδυ. Οι άνεμοι θα πνέουν δυτικοί βορειοδυτικοί 3 με 5 μποφόρ.\nΗ θερμοκρασία θα κυμανθεί από 11 έως 26 βαθμούς Κελσίου, ενώ στη δυτική Μακεδονία θα είναι 2 με 4 βαθμούς χαμηλότερη.\nΛίγες νεφώσεις παροδικά αυξημένες με τοπικές βροχές και κυρίως τις μεσημβρινές ώρες στα ηπειρωτικά σποραδικές καταιγίδες, με βελτίωση από το βράδυ. Οι άνεμοι θα πνέουν δυτικοί βορειοδυτικοί 3 με 5 και πρόσκαιρα στο Ιόνιο τοπικά 6 μποφόρ.\nΗ θερμοκρασία θα κυμανθεί από 10 έως 25 βαθμούς Κελσίου και στα βόρεια 2 με 3 βαθμούς χαμηλότερη.\nΣτη Θεσσαλία αναμένονται νεφώσεις παροδικά αυξημένες με τοπικές βροχές και κυρίως τις μεσημβρινές ώρες σποραδικές καταιγίδες. Στις υπόλοιπες περιοχές, προβλέπονται λίγες νεφώσεις που βαθμιαία θα αυξηθούν και κυρίως τις μεσημβρινές και απογευματινές ώρες θα εκδηλωθούν τοπικοί όμβροι ή σποραδικές καταιγίδες, με βελτίωση από το βράδυ.\nΟι άνεμοι θα πνέουν από δυτικές διευθύνσεις 3 με 5 και στα κεντρικά και νότια τοπικά 6 με 7 μποφόρ. Η θερμοκρασία θα κυμανθεί από 10 έως 27 βαθμούς Κελσίου.\nΓενικά αίθριος και στα βόρεια λίγες νεφώσεις παροδικά αυξημένες, ενώ οι άνεμοι θα πνέουν Από δυτικές διευθύνσεις 4 με 5 και στα νότια τοπικά 6 με 7 μποφόρ.\nΣτα Δωδεκάνησα αναμένεται γενικά αίθριος και πρόσκαιρα αραιές νεφώσεις. Στα νησιά του Ανατολικού Αιγαίου, προβλέπονται λίγες νεφώσεις παροδικά αυξημένες με τοπικές βροχές ή σποραδικές καταιγίδες και βελτίωση από το βράδυ. Οι άνεμοι θα πνέουν από δυτικές διευθύνσεις 3 με 5 και στα νότια τοπικά 6 μποφόρ.\nΗ θερμοκρασία θα κυμανθεί από 17 έως 28 βαθμούς Κελσίου και στα βόρεια 2 με 4 βαθμούς χαμηλότερη


Βυζαντιακά γράμματα της εν Άθω Ιεράς Μονής Βατοπεδίου. Ορισμός του δεσπότου Δημητρίου του Παλαιολόγου. Απολυθείς κατά μήνα Ιούλιον της Ι' ινδικτιώνος του 6970=1462 έτους|Δελτίον της Χριστιανικής Αρχαιολογικής Εταιρείας\nΒυζαντιακά γράμματα της εν Άθω Ιεράς Μονής Βατοπεδίου. Ορισμός του δεσπότου Δημητρίου του Παλαιολόγου. Απολυθείς κατά μήνα Ιούλιον της Ι' ινδικτιώνος του 6970=1462 έτους\nΓΟΥΔΑΣ Μ. (2013). Βυζαντιακά γράμματα της εν Άθω Ιεράς Μονής Βατοπεδίου. Ορισμός του δεσπότου Δημητρίου του Παλαιολόγου. Απολυθείς κατά μήνα Ιούλιον της Ι’ ινδικτιώνος του 6970=1462 έτους. Δελτίον της Χριστιανικής Αρχαιολογικής Εταιρείας, 3(1-2), 35–48. https://doi.org/10.12681/dchae.1317\nΣυγγραφέας/Συγγραφείς: Μιχαήλ ΓΟΥΔΑΣ,\nΆρθρο: Βυζαντιακά γράμματα της εν Άθω Ιεράς Μονής του Φιλοθέου. Αφιερωτήριον γράμμα Θεοδώρας Παλαιολογίνης της Φιλανθρωπηνής του έτους 6885 (1376) ,